Daniel 6 | Biblia Le Internet Dzi | Xexe Yeye Gɔmeɖeɖe\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Australia Tokunɔgbe Austria Tokunɔgbe Aymara Azerbaijani Azerbaijani (Cyrillic) Batak (Karo) Batak (Toba) Belgium Franse Tokunɔgbe Bicol Bislama Bolivia Tokunɔgbe Brazil Tokunɔgbe Britain Tokunɔgbe Bulgarian Cambodian Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Colombia Tokunɔgbe Costa Rica Tokunɔgbe Croatia Tokunɔgbe Croatian Cuba Tokunɔgbe Czech Czech Republic Tokunɔgbe Danish Dutch Ecuador Tokunɔgbe Efik El Salvador Tokunɔgbe Estonian Eŋlisi Eʋegbe Fijian Finnish France Tokunɔgbe Franse Ga Galician Georgian German Germany Tokunɔgbe Ghana Tokunɔgbe Greece Tokunɔgbe Greek Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hindi (Roman) Hiri Motu Honduras Tokunɔgbe Hungarian Hungary Tokunɔgbe Igbo Iloko India Tokunɔgbe Indonesia Tokunɔgbe Indonesian Ireland Tokunɔgbe Isoko Israel Tokunɔgbe Italian Italy Tokunɔgbe Jamaica Tokunɔgbe Japan Tokunɔgbe Japanese Javanese Kannada Kazakh Kenya Tokunɔgbe Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Kosraean Latvian Lingala Lithuanian Luganda Lunda Luo Luvale Macedonian Madagascar Tokunɔgbe Malagasy Malawi Tokunɔgbe Malay Malayalam Malaysia Tokunɔgbe Maltese Marathi Maya Mexico Tokunɔgbe Motu Mozambique Tokunɔgbe Myanmar Myanmar Tokunɔgbe Navajo Nepali Netherlands Tokunɔgbe New Zealand Tokunɔgbe Nias Nicaragua Tokunɔgbe Nigeria Tokunɔgbe Norwegian Nzema Oromo Ossetian Otetela Panama Tokunɔgbe Pangasinan Paraguay Tokunɔgbe Pennsylvania German Persian Peru Tokunɔgbe Philippines Tokunɔgbe Poland Tokunɔgbe Polish Portugal Tokunɔgbe Portuguese Portuguese (Portugal) Punjabi Punjabi (Roman) Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Huallaga Huánuco) Romanian Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Silozi Singapore Sign Language Sinhala Slovak Slovakia Tokunɔgbe Slovenia Tokunɔgbe Slovenian South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tok Pisin Tongan Tshiluba Tsonga Turkish Turkmen Tuvaluan Twi Tzotzil Ukrainian Umbundu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Waray-Waray Xavante Xhosa Yoruba Zambia Tokunɔgbe Zimbabwe Tokunɔgbe Zulu\nPersia-megãwo ɖo nugbe ɖe Daniel ŋu (1-9)\nDaniel yi edzi do gbe ɖa (10-15)\nWotsɔ Daniel ƒu gbe ɖe dzatawo ƒe do me (16-24)\nFia Dario de bubu Daniel ƒe Mawu la ŋu (25-28)\n6 Dario kpɔ be enyo be yeaɖo nuto gã dziɖula alafa ɖeka blaeve be woanɔ fiaɖuƒe blibo la nu.+ 2 Eye wòɖo amegã etɔ̃ wo nu, ame siwo dome Daniel+ le, ale be nuto gã dziɖula+ siawo natsɔ nyatakaka anɔ yiyim na wo, ne fia la nagabu naneke o. 3 Eye Daniel va ƒo amegãwo kple nuto gã dziɖulawo ta le nu sia nu me, elabena eƒe susu ɖa ŋutɔ,+ eye fia la ɖoe be yeatsɔe aɖo fiaɖuƒe blibo la nu. 4 Ɣemaɣi la, amegãwo kple nuto gã dziɖulawo le mɔnu dim le Daniel ŋu atraɖii, ne woakpɔ nya aɖe le eŋu le dɔ siwo wòwɔna le fiaɖuƒea me la me, ke womete ŋu kpɔ nya alo nu tovo wɔwɔ aɖeke le eŋu o, elabena enye ame si dzi woate ŋu aka ɖo, eléa fɔ ɖe dɔ ŋu, eye mewɔa nu fitifiti aɖeke o. 5 Eya ta ŋutsu siawo gblɔ be: “Míele nya aɖeke kpɔ ge le Daniel sia ŋu o, negbe le nu siwo ku ɖe eƒe Mawu ƒe se la ŋu me ko.”+ 6 Ale amegã siawo kple nuto gã dziɖulawo lɔ hoo va fia la gbɔ gblɔ nɛ be: “Fia Dario nenɔ agbe tegbee. 7 Oo fia, fiaɖuƒe la ƒe amegãwo katã, nuto sue dziɖulawo kple nuto gã dziɖulawo, adaŋudelawo kple nutodziɖulawo, de adaŋu be woade se le fia ƒe ŋkɔ me, eye wòaɖo kpe edzi be, ame sia ame si abia nu mawu alo amegbetɔ aɖe le ŋkeke blaetɔ̃ me, ne menye wò ko o la, woatsɔe aƒu gbe ɖe dzatawo ƒe do me.+ 8 Eya ta fia, de se sia eye nàde asi ete,+ ne tɔtrɔ naganɔ eŋu o ɖe Mediatɔwo kple Persiatɔwo ƒe se, si me wometea fli ɖo o+ la nu.” 9 Ale Fia Dario de asi nuŋɔŋlɔ la kple se la te. 10 Ke esi Daniel nya se be wode asi nuŋɔŋlɔa te ko la, eyi aƒe me, eye wòge ɖe eƒe xɔtaxɔ si ƒe fesrewo trɔ ɖo ɖe Yerusalem gome la me.+ Eye wòdzea klo doa gbe ɖa hekafua eƒe Mawu zi etɔ̃ gbe ɖeka le eŋkume, abe ale si ko wòwɔnɛ ɖaa ene. 11 Ɣemaɣi ŋutsu siawo ge ɖe edzi zi ɖeka ʋla hekpɔ Daniel wòle koko ƒom hele amenuveve biam le eƒe Mawu ŋkume. 12 Eya ta wova fia la gbɔ heɖo ŋku fia ƒe sededea dzi nɛ be: “Oo fia, menye ɖe nède asi sea te be, ame sia ame si abia nu mawu alo amegbetɔ aɖe le ŋkeke blaetɔ̃ me, ne menye wò ko o la, woatsɔe aƒu gbe ɖe dzatawo ƒe do me oa?” Fia la ɖo eŋu be: “Woɖo kpe nya la dzi le Mediatɔwo kple Persiatɔwo ƒe se, si me wometea fli ɖo o+ la nu.” 13 Enumake wogblɔ na fia la be: “Oo fia, Daniel, si nye Yuda aboyomeawo dometɔ ɖeka la,+ medea bubu aɖeke ŋuwò o, eye mebu se si te nède asii la ɖe ɖeke me o, ke boŋ enɔa gbedodoɖa dzi zi etɔ̃ gbe ɖeka.”+ 14 Esi fia la se nya sia la, ete ɖe edzi ŋutɔ, eye wòdi mɔ si dzi wòato axɔ na Daniel; edze agbagba ɖe sia ɖe be yeaɖee, va se ɖe esime ɣe ɖo to. 15 Mlɔeba ŋutsu siawo lɔ hoo va fia la gbɔ gblɔ nɛ be: “Oo fia, nyae be, Mediatɔwo kple Persiatɔwo ƒe se wònye be, se alo ɖoɖo ɖe sia ɖe si dzi fia la ɖo kpee la, womatrɔe o.”+ 16 Eya ta fia la de se wokplɔ Daniel yi ɖaƒu gbe ɖe dzatawo ƒe do me.+ Eye fia la gblɔ na Daniel be: “Wò Mawu si nèsubɔna atraɖii la, axɔ na wò.” 17 Azɔ womli kpe va ɖo do la nu, eye fia la tsɔ eƒe ŋkɔsigɛ kple eƒe amegãwo ƒe ŋkɔsigɛwo tre enu, be woagatrɔ naneke le Daniel ƒe nya la me o. 18 Emegbe fia la dzo yi eƒe fiasã me. Etsi nu dɔ zã bliboa, melɔ̃ wowɔ naneke tsɔ do dzidzɔ nɛ o,* eye wòtsi zãdomadɔlɔ̃e.* 19 Fia la fɔ ŋdi kanya, esime agu dze, eye wòɖe abla yi dzatawo ƒe do la gbɔ. 20 Esi wògogo doa la, edo avisimegbee yɔ Daniel. Eye fia la bia Daniel be: “Oo, Daniel, wò, Mawu gbagbe la subɔla, ɖe wò Mawu si nèsubɔna atraɖii la, te ŋu ɖe wò tso dzatawo si mea?” 21 Enumake Daniel ɖo eŋu na fia la be: “Fia nenɔ agbe tegbee. 22 Nye Mawu dɔ eƒe dɔla ɖa wòva mia nu na dzatawo,+ ale be womewɔ nu vevim o,+ elabena nyemeɖi fɔ aɖeke le eŋkume o; eye nyemedze agɔ aɖeke le dziwò o, Oo fia.” 23 Fia la kpɔ dzidzɔ ale gbegbe, eye wòɖe gbe be woaɖe Daniel le do la me. Esi woɖe Daniel le doa me la, nu vevi aɖeke mewɔe o, elabena eɖo ŋu ɖe eƒe Mawu ŋu.+ 24 Eye fia la ɖe gbe woyi ɖakplɔ ŋutsu siwo tso Daniel nu* la vɛ, eye wotsɔ wo ƒu gbe ɖe dzatawo ƒe do la me hekpe ɖe wo viwo kple wo srɔ̃wo ŋu. Ke womekpɔ ɖo do la gɔme hafi dzatawo xe wo le yame hegbã woƒe ƒuwo katã o.+ 25 Emegbe Fia Dario ŋlɔ agbalẽ ɖo ɖe amehawo, dukɔwo kple gbegbɔgblɔ siwo katã le anyigba dzi la be:+ “Medi ŋutifafa geɖe na mi! 26 Nyee le se dem be, le nye fiaɖuƒea ƒe dziɖuƒewo katã la, woavɔ̃ Daniel ƒe Mawu la ahadzo nyanyanya le eŋkume.+ Elabena eyae nye Mawu gbagbe la kple Ame si li tegbee, eƒe fiaɖuƒe matsrɔ̃ gbeɖe o, eye eƒe dziɖuɖu li tegbee.+ 27 Exɔna na ame,+ eɖea ame, eye wòwɔa dzesiwo kple nukunuwo le dziƒo kple anyigba dzi,+ elabena eyae nye ame si ɖe Daniel tso dzatawo si me.” 28 Ke eme nyo na Daniel le Dario ƒe fiaɖuƒe+ kple Persiatɔ Kores ƒe fiaɖuƒe la me.+\n^ Agate ŋu afia, “womekplɔ haƒolawo va eŋkume o.”\n^ Egɔmeɖeɖe tẽe, “alɔ̃ bu ɖee.”\n^ Alo, “siwo zɔ Daniel gɔme.”


Hadzidzi 139—Kpɔ Ðokuiwò Le Xexe Yeyea Me | Kristotɔwo Ƒe Ha\nGBE BUBU Afrikaans Albanian Amharic Armenian Aukan Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Bulgarian Cambodian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatian Damara Dangme Danish Dayak Ngaju Douala Drehu Dutch Edo Efik Esan Estonian Eŋlisi Eʋegbe Fijian Finnish Fon Franse Ga German Greek Guarani Gun Haitian Creole Hausa Hiligaynon Hiri Motu Hungarian Iban Ibinda Icelandic Igbo Iloko Indonesian Isoko Italian Javanese Kabiye Karen (S'gaw) Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korean Kosraean Krio Kurdish Kurmanji (Caucasus) Kwangali Kwanyama Latvian Lhukonzo Lingala Lithuanian Luganda Luo Luvale Macedonian Macua Malagasy Malay Malayalam Mam Mambwe-Lungu Mapudungun Mauritian Creole Myanmar Ndau Ndebele Nepali Ngabere Ngangela Nias Nigerian Pidgin Norwegian Nyaneka Nyungwe Nzema Oromo Ossetian Otetela Pangasinan Papiamento (Curaçao) Persian Pidzin (Kamerun) Polish Ponapean Portuguese Portuguese (Portugal) Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Silozi Sinhala Slovenian Solomon Islands Pidgin Somali Spanish Sranantongo Sunda Swahili Swedish Tagalog Tahitian Tarahumara Tatar Telugu Thai Tigrinya Tok Pisin Tshiluba Tsonga Turkish Twi Ukrainian Umbundu Urhobo Uruund Vietnamese Wallisian Welsh Wolaita Xhosa Yapese Yoruba Zulu\nKpɔ Ðokuiwò Le Xexe Yeyea Me\n1. Kpɔ ɖokuiwò, kpɔ nye hã ɖaa,\nKpɔ mí katã le xexe yeyea me.\nDzidzɔ gã kae nye ’si wòanye\nBe míakpɔ tomefafa mlɔeba!\n’Me vɔ̃ɖiwo katã nu yi;\nMa’u ƒe dziɖuɖu xɔ’anyigba dzi.\nVevesesewo katã nu yi tegbee.\nakafu mía Mawu be:\n“Yehowa Mawu, akpe na wò lo!\nÈto Viwò dzi wɔ nuwo yeyee.\nNèna míaƒe dziwo me yɔ fũu kple dzidzɔ.\nMíakafu wò ado wò ŋkɔ ɖe dzi tegbee.”\n2. Kpɔ ɖokuiwò, kpɔ nye hã ɖaa,\nLe Mawu ƒe nuɖoanyi yeyea me.\nNu si’o nàkpɔ, nu si’o nàse,\nMado dzikatsoƒoe na wò o.\nMa’u do ŋugbe, ewɔ edzi.\nEƒ’agbadɔ tsyɔ ’meƒomea dzi.\nAzɔ kukuawo hã afɔ ɖe tsitre;\nWoawɔ ɖeka kpli mí\nmíado dzidzɔɣli be:\n(Kpɔ Ps. 37:10, 11; Yes. 65:17; Yoh. 5:28; 2 Pet. 3:13 hã.)\nKpɔ Ðokuiwò Le Xexe Yeyea Me (Hadzidzi 139)


Petro Gbe Nu Le Yesu Gbɔ | Biblia Me Nusɔsrɔ̃wo Na Ðeviwo\nEsi Yesu kple eƒe apostoloawo nɔ dziƒoxɔa dzi la, egblɔ na wo be: ‘Mi katã miagblẽm ɖi le zã sia me.’ Petro gblɔ be: ‘Nyemawɔ nu sia o! Ne ame susɔeawo katã agblẽ wò ɖi hã la, nye ya nyemagblẽ wò ɖi gbeɖe o.’ Gake Yesu gblɔ na Petro be: ‘Hafi koklo naku atɔ la, àgblɔ zi etɔ̃ be yemenyam o.’\nEsi asrafoawo kplɔ Yesu yi Kayafa ƒe aƒe me la, apostoloawo dometɔ geɖe si. Gake wo dometɔ eve kplɔ amehaawo ɖo. Petro nye wo dometɔ ɖeka. Ege ɖe Kayafa ƒe aƒea ƒe xɔxɔnu eye wònɔ dzo ƒum. Dzoa ƒe keklẽ na dɔlanyɔnu aɖe de dzesi Petro eye wògblɔ be: ‘Menya wò! Wò hã ènɔ Yesu ŋu!’\nPetro ɖo eŋu be: ‘Kpao! Nyemenya nya si gblɔm nèle o!’ Eye wòɖo ta agboa nu. Gake medidi o, dɔlanyɔnu bubu kpɔe eye wògblɔ na ameawo be: ‘Ŋutsu sia nɔ Yesu ŋu!’ Petro gblɔ be: ‘Nyemenya Yesu gɔ̃ hã o!’ Ŋutsu aɖe hã gblɔ be: ‘Wo dometɔ ɖekae nènye! Wò nuƒoƒo fia be Galileatɔe nènye abe Yesu ke ene.’ Gake Petro ka atam be: ‘Nyemenyae o!’\nEnumake koklo ku atɔ. Petro kpɔ Yesu wòtrɔ nɔ ekpɔm. Eɖo ŋku Yesu ƒe nyawo dzi eye wòdo go yi gota hefa avi vevie.\nLe ɣeyiɣi ma me la, Sanhedrin la me tɔwo kpe ta be yewoadrɔ̃ ʋɔnu Yesu le Kayafa ƒe aƒea me. Woɖoe xoxo be yewoawu Yesu, eye fifia wole nu si dzi woanɔ te ɖo awui la dim. Gake womekpɔ nya aɖeke le eŋu o. Mlɔeba la, Kayafa bia Yesu tẽe be: ‘Wòe nye Mawu ƒe Vi la?’ Yesu ɖo eŋu be: ‘Nyee.’ Kayafa gblɔ be: ‘Kpeɖodzi bubu aɖeke megahiã mí o. Egblɔ busunya!’ Ʋɔnudrɔ̃lawo lɔ̃ ɖe edzi be: ‘Ele be ŋutsu sia naku.’ Woƒo tome na Yesu, ɖe ta ɖe eŋu, bla ŋkume nɛ, wotu kɔe eye wobiae be: ‘Ne nyagblɔɖilae nènye la, ekema gblɔ ame si tu kɔ wò la na mí!’\nEsi ŋu ke la, wokplɔ Yesu yi Sanhedrin ƒe akpataa me eye wogabiae be: ‘Wòe nye Mawu ƒe Vi la?’ Yesu ɖo eŋu be: ‘Eyae nye ema miegblɔ.’ Eya ta wogblɔ be Yesu gblɔ busunya eye wokplɔe yi Roma nutodziɖula Pontio Pilato ƒe fiasã me. Nu kae va dzɔ le afi ma? Na míakpɔe ɖa.\n‘Gaƒoƒo la de azɔ esime miaka ahlẽ, eye mia dometɔ ɖe sia ɖe ayi eƒe me, eye miagblẽ nye ɖeka ɖi. Gake menye nye ɖekae li o, elabena Fofo la li kplim.’—Yohanes 16:32\nNyabiasewo: Nu kae dzɔ le Kayafa ƒe aƒea ƒe xɔxɔnu? Nu kae na ʋɔnudrɔ̃lawo gblɔ be ele be woawu Yesu?\nMateo 26:31-35, 57–27:2; Marko 14:27-31, 53–15:1; Luka 22:55-71; Yohanes 13:36-38; 18:15-18, 25-28\nPetro Ƒe Biblia Ŋuti Gbalẽvi\nXlẽ nu geɖe tso apostolo wɔnuteƒe sia ŋu.\nPetro Gbe Nu Le Yesu Gbɔ Le Kayafa Ƒe Me\nAleke wòdzɔe be Petro, ame si si xɔse le, si sroa Mawu ɖa la gbe nu le Yesu gbɔ kaba nenema?\nSanhedrin La Drɔ̃ Ʋɔnui, Eyome Wokplɔe Yi Pilato Gbɔ\nTame vɔ̃ si Yuda subɔsubɔhakplɔlawo ɖo la dze ƒãa.\nAleke Yesu fia tsɔtsɔke Petroe? Aleke Yesu ɖee fia be yetsɔ ke Petro?


Romatɔwo 13 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amerika Tokunɔgbe Amharic Arabic Armenian Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Bicol Bislama Britain Tokunɔgbe Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Croatian Czech Dangme Danish Drehu Dutch Efik Estonian Eŋlisi Eʋegbe Fijian Finnish Franse Ga Georgian German Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Javanese Kabiye Kannada Kazakh Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Kwanyama Laotian Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Marshallese Maya Moore Myanmar Ndebele Ndebele (Zimbabwe) Nepali Nias Norwegian Nyaneka Nzema Oromo Ossetian Otetela Pangasinan Papiamento (Curaçao) Persian Poland Tokunɔgbe Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Xavante Xhosa Yoruba Zapotec (Isthmus) Zulu\n13 Luʋɔ sia luʋɔ nebɔbɔ eɖokui na ŋusẽtɔ siwo kɔ wu, elabena ŋusẽ aɖeke meli o, negbe esi tso Mawu gbɔ la ko; ŋusẽtɔ siwo li la, Mawue ɖe mɔ wole woƒe nɔƒe, siwo seɖoƒe li na la. 2 Eya ta ame si tsia tsitre ɖe ŋusẽ ŋu la, etsia tsitre ɖe Mawu ƒe ɖoɖo ŋu; ame siwo tsia tsitre ɖe eŋu la, woakpɔ ʋɔnudɔdrɔ̃ na wo ɖokuiwo. 3 Elabena vɔvɔ̃ le ame siwo le dzi ɖum la ŋu, menye na nuwɔna nyui la o, ke na gbegblẽ la boŋ. Eya ta mèdi be yeavɔ̃ ŋusẽ oa? Ekema yi edzi nànɔ nu nyui wɔm, eye àkpɔ kafukafu tso egbɔ; 4 elabena Mawu ƒe subɔla wònye na wò le wò nyonyo ta. Gake ne èle nu gbegblẽ wɔm la, ekema vɔvɔ̃ neɖo wò: elabena menye dzodzroe wòtsɔ yi la ɖe asi o; elabena Mawu ƒe subɔla wònye, hlɔ̃biala si ɖea dɔmedzoe fiana ɖe ame si wɔa nu gbegblẽ la ŋuti. 5 Eya ta ehiã vevie be miabɔbɔ mia ɖokui, menye le dɔmedzoedodo ma ɖeɖe ko ta o, ke le miaƒe dzitsinya hã ta. 6 Elabena esia tae miele adzɔ xem hã ɖo; elabena Mawu ƒe dutoƒo subɔlawo wonye, eye wosubɔna ɣesiaɣi le tameɖoɖo sia tututu ta. 7 Mitsɔ nu siwo amewo katã dze na la na wo: mixe adzɔ na ame si biaa adzɔ; midzɔ nu na ame si biana be woadzɔ nu na ye; mivɔ̃ ame si biana be woavɔ̃ ye; mibu ame si biana be woabu ye. 8 Miganyi naneke ƒe fe le ame aɖeke ŋu o, negbe mia nɔewo lɔlɔ̃ ƒe fe ko; elabena ame si lɔ̃a ehavi la, ewɔa se la dzi nyuie. 9 Elabena se la me nya siwo nye: “Mele be nàwɔ ahasi o, Mele be nàwu ame o, Mele be nàfi fi o, Mele be nàbiã ŋu o,” kpakple se bubu ɖe sia ɖe si li la, woƒo wo katã nu ƒu ɖe nya sia me be: “Ele be nàlɔ̃ hawòvi abe wò ŋutɔ ɖokuiwò ene.” 10 Lɔlɔ̃ la mewɔa vɔ̃ ɖe ame havi ŋu o; eya ta lɔlɔ̃e nye se la dzi wɔwɔ. 11 Miwɔ esia hã, elabena mienya ɣeyiɣi ɖoɖi la, be gaƒoƒo la de xoxo be mianyɔ tso alɔ̃ me, elabena míaƒe ɖeɖekpɔkpɔ gogo fifia wu ale si wònɔ le ɣeyiɣi si me míezu xɔsetɔwo la. 12 Zã do eteƒe didi; ŋkeke gogo. Eya ta mina míaɖe viviti me dɔwɔwɔwo ɖa, eye mina míado kekeli ƒe aʋawɔnuwo. 13 Mina míazɔ ale si dze abe le ŋkeke me ene: menye le aglotutu siwo gbɔ eme kple ahamumuwo me o, menye le gbɔdɔdɔ manɔsenuwo kple ŋukpenanuwɔwɔwo me o, menye le dzrewɔwɔ kple ŋuʋaʋã me o. 14 Ke boŋ mido Aƒetɔ Yesu Kristo, eye miganɔ ɖoɖo wɔm ɖe ŋutilã ƒe nudzodzrowo ŋu do ŋgɔ o.


2 Timoteo 1 | Biblia Le Internet Dzi | Xexe Yeye Gɔmeɖeɖe (1984)\n1 Paulo, Kristo Yesu ƒe apostolo to Mawu ƒe lɔlɔ̃nu me, le agbe si le Kristo Yesu me la ƒe ŋugbedodo la nu, 2 le esia ŋlɔm na vinye lɔlɔ̃tɔ Timoteo: Amenuveve kple nublanuikpɔkpɔ kple ŋutifafa si tso Mawu Fofo la, kple Kristo Yesu, mía Aƒetɔ gbɔ la, nanɔ anyi kpli wò. 3 Medaa akpe na Mawu, ame si metsɔ dzitsinya dzadzɛ le subɔsubɔdɔ kɔkɔe wɔm na, abe ale si tɔgbuinyewo wɔe ene be, nyemedzudzɔ ŋkuɖoɖo dziwò le nye kokoƒoƒowo me o zã kple keli, 4 eye ele dzroyem vevie be makpɔ wò, elabena meɖoa ŋku wò aɖatsiwo dzi, bene mayɔ fũu kple dzidzɔ. 5 Elabena meɖoa ŋku xɔse si le mewò alakpanuwɔwɔ manɔmee, si nɔ mamawò Lois kple dawò Eunike me gbã, eye meka ɖe edzi be ele wò hã mewò, la dzi. 6 Susu sia tututu tae mele ŋku ɖom edzi na wò be, nàde dzo Mawu ƒe nunana si le mewò to nye asiwo dada ɖe dziwò me la me. 7 Elabena Mawu mena vɔvɔ̃gbɔgbɔ mí o, ke ŋusẽ kple lɔlɔ̃ kpakple ŋuɖɔɖo ƒe gbɔgbɔ boŋ. 8 Eya ta ŋu negakpe wò le ɖaseɖiɖi tso mía Aƒetɔ la ŋu o, alo le nye, ame si nye gamenɔla le eyama ta, la ŋuti o, ke boŋ kpɔ gome le fukpekpe le vɔ̃ me me le nya nyui la ta, le Mawu ƒe ŋusẽ la nu. 9 Eɖe mí, eye wòtsɔ yɔyɔ kɔkɔe yɔ mí, menye le míaƒe dɔwɔwɔwo ta o, ke boŋ le ye ŋutɔ ƒe tameɖoɖo kple amenuveve la ta. Wona esia mí le Kristo Yesu me hafi ɣeyiɣi mavɔmavɔwo dze egɔme, 10 gake azɔ la, wona wòdze ƒãa to mía Xɔla, Kristo Yesu, ƒe ɖeɖe fia la me, ame si ɖe ku ɖa, gake wòna kekeli klẽ ɖe agbe kple magblẽmagblẽ dzi to nya nyui la dzi, 11 nya nyui si ƒe gbeƒãɖela kple apostolo kpakple nufiala woɖom. 12 Nu sia tututu tae nye hã mele nu siawo ƒe fu kpem ɖo, gake ŋu mekpeam o. Elabena menya ame si dzi mexɔ se, eye meka ɖe edzi be ate ŋu adzɔ nu si metsɔ de esi la ŋu va se ɖe ŋkeke ma dzi. 13 Yi edzi nàlé nya nyuitɔwo, siwo nèse le gbɔnye kple xɔse kpakple lɔlɔ̃ si le Kristo Yesu me la ƒe kpɔɖeŋu me ɖe asi. 14 Dzɔ nu nyui sia si wotsɔ de asiwò la ŋu to gbɔgbɔ kɔkɔe si le mewò la dzi. 15 Ènyae be ame siwo katã le Asia nutoa me la trɔ ɖa le ŋunye. Figelo kple Hermogene le ame siawo dome. 16 Aƒetɔ la nekpɔ nublanui na Onesiforo ƒe aƒe la, elabena efa dzi nam zi geɖe, eye nye kɔsɔkɔsɔwo mekpe ŋu nɛ o. 17 Ke boŋ esi wòva Roma la, eku kutri dim vevie, eye wòkpɔm. 18 Aƒetɔ Yehowa nekpɔ nublanui nɛ le ŋkeke ma dzi. Eye subɔsubɔdɔ siwo katã wòwɔ le Efeso la, ènya wo nyuie.


Sonrise Christian SHS Wɔ Dodo le Suku Kɔnu na Suku Nuwulawo - Volta Online\nby Volta Online May 16, 2018 May 16, 2018 012222\nSonrise Christian Senior High School (SHS) si nye sekɛndri suku aɖe le Ho wɔ dodo suku kɔnu na suku nuwula alafa ɖeka kple blaeve vɔ atɔ̃ siwo wu sukua nu le ƒe sia me.\nƑe sia me ƒe dodo le suku kɔnuae nye ewolia si sukua wɔ eye wozã mɔnukpɔkpɔa tsɔ υu lamesẽtakpɔƒe kpokploe aɖe hã nu hena zazã le sukua me.\nAƒetɔ Joseph Dzemesi, ame si nye sukua ƒe Amexɔnyawo Dzikpɔla de dzesie be sukua ƒe agbagbadzedze le nuwuwu dodokpɔ si nye WASSCE mea, nabe yewo kpɔ mɔ hena gomekpɔkpɔ le dukɔa ƒe Dzɔdzɔmeŋutinunya kple Akɔŋta Hoυiυli si yia edzi le sekɛndri sukuviwo domea, me.\nEyi edzi hedoe ɖa be, elebe dziɖuɖua nadzi mɔnu aɖe hena kpekpeɖeŋu aɖe ƒomevi nana ɖokuisi sekɛndri sukuwo hã le dziɖuɖu ƒe sekɛndri sukudede femaxee ɖoɖo si woɖe ŋkɔ na be Free Senior High School Policy la te.\nDr. Ben Honyenugah, ame si nye Nunɔla ƒe Kpeɖeŋutɔ na Ho Technical University (suku kɔkɔ) xlɔ̃nu dodolawo be kutrikuku koe ateŋu akplɔwo ƒe akpa sia kpae.\nKe ebe, ameɖokuikpɔkpɔ gbloe, aglãdzedze kple agbe madeamedzi bubuwo nɔnɔ la makplɔwo ayi ŋgɔe o.\nAgbalẽnyala gã siwo katã nɔ wɔna teƒea xlɔ̃nu dodolawo ku ɖe alesi woalé bé na woɖokuiwo hena woƒe ŋgɔgbeyiyi le agbemea ŋuti.\nWoɖe eme nawo be, ne wonɔ agbe nyuiea, woƒe sukua agaxɔ ŋkɔ wu alesi wòle fifia.


Europa Ʋɔnudrɔ̃ƒea Xɔ Georgia Ƒe Nu Vɔ̃ Me Ʋuʋu Be Yetu Afɔkpo Yehowa Ðasefowo Ƒe Gomenɔamesiwo\nGBE BUBU Afrikaans Albanian Armenian China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hungarian Indonesian Italian Kikaonde Kinyarwanda Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Slovak Slovenian Spanish Swahili Swedish Turkish Ukrainian Vietnamese Xhosa\nJUNE (MASA) 22, 2015\nEuropa Amegbetɔ Ƒe Gomenɔamesiwo Ŋuti Ʋɔnudrɔ̃ƒea lɔ̃ xɔ Georgia dziɖuɖua ƒe nu vɔ̃ me ʋuʋu be yetu afɔkpo Yehowa Ðasefowo ƒe gomenɔamesiwo le mawusubɔsubɔ kple takpekpewo wɔwɔ ƒe ablɔɖe nyawo gome. Nyadɔdrɔ̃ si nye Yehowa Ðasefowo Ƒe Habɔbɔ Kple Ame Bubuwo Kpakple Georgia Dziɖuɖua ku ɖe ale si dziɖuɖua dze agbagba be yeate fli ɖe Yehowa Ðasefowo ƒe dɔwɔha eve aɖewo ƒe ŋkɔdede agbalẽ me le se nu me la ŋu. Flitete ɖe dɔwɔha siawo ƒe ŋkɔdede agbalẽ me me na be ŋutasẽnuwo wɔwɔ ɖe Yehowa Ðasefowo ŋu do agbogbo ɖe edzi tso ƒe 2001 va se ɖe ƒe 2004 me.\nGeorgia Dziɖuɖua Lɔ̃ Ðe Edzi Be Yedze Agɔ\nEuropa Ʋɔnudrɔ̃ƒea gblɔ le eƒe nyametsotso si wòɖe ɖe go le May (Damɛ) 21, 2015 * dzi me be Georgia dziɖuɖua ŋutɔ ŋlɔ agbalẽ na ye le September (Anyɔnyɔ) 2014 me be “yedi be yeaʋu eme be yetu afɔkpo” Yehowa Ðasefowo ƒe gomenɔamesiwo eye “wòte ɖe ye dzi ŋutɔ.” Eye Georgia dziɖuɖua yi edzi gblɔ be flitete ɖe Ðasefoawo ƒe dɔwɔhaawo ƒe ŋkɔdede agbalẽ me le ƒe 2000 me la “mehiã kura hafi o.” Egblɔ kpee be esi se gbagbe aɖeke meli o ta la, mɔnukpɔkpɔ meli ɣemaɣi be woagade dɔwɔha siawo agbalẽ me o.\nEuropa Ʋɔnudrɔ̃ƒea xɔ dziɖuɖua ƒe nu vɔ̃ me ʋuʋua, eye wòƒo nya ta be ema ɖeɖe su be woatsɔ akpɔ nya la gbɔ. Europa Ʋɔnudrɔ̃ƒea gblɔ be “dziɖuɖua do kplamatsɛ habɔbɔ siawo siwo tsɔ nya vɛ la ƒe mawusubɔsubɔ kple habɔbɔ ƒe ablɔɖe esi wògbe be yemade subɔsubɔha vovovo siawo agbalẽ me o alo esi wòte fli ɖe woƒe ŋkɔdede agbalẽ me me la ta, eye wònye Nubabla ƒe Gomenɔamesise ƒe Ðoɖo 11 lia dzi dada ne wotsɔe sɔ kple Ðoɖo 9 lia.” Dziɖuɖua lɔ̃ be yeaxe ga home euro 6,000 na wo atsɔ akpata wo.\nFlitete Ðe Dɔwɔha Siawo Ƒe Ŋkɔdede Agbalẽ Me Me Na Be Woti Wo Yome Ƒe Geɖe\nWode dɔwɔha eve siwo nye Yehowa Ðasefowo Ƒe Habɔbɔ kple Gbetakpɔxɔ Biblia Kple Trakt Habɔbɔ Si Le Pennsylvania (Amerika) Ƒe Dɔwɔha si le Georgia agbalẽ me le se nu le ƒe 1998 me. Gake Sewɔƒemenɔla dulɔ̃la zazɛ̃nyahela aɖe di godoo be woaɖo asi Yehowa Ðasefowo ƒe dɔwo dzi le Georgia-dukɔa me godoo. Ortodɔks-hakplɔla aɖewo kple zazɛ̃nyahela aɖewo kpe asi ɖe eŋu hekaka alakpanyawo tso Ðasefowo ŋu eye wode adã tame na amewo be woasẽ ŋuta le wo ŋu.\nLe April (Afɔfiɛ) 1999 me la, sewɔƒemenɔlaa bia tso Nutomeʋɔnudrɔ̃ƒea si le woƒe dunyagblɔha ƒe ŋkɔ me be wòaɖo asi Yehowa Ðasefowo ƒe dɔwo dzi eye wòate fli ɖe woƒe dɔwɔha nɔsenu eveawo ƒe ŋkɔdede agbalẽ me la me. Esi wodze nyadɔdrɔ̃a gɔme le June (Masa) 1999 me la, Ortodɔks-ha ƒe fadawo kple wo dzi delawo hã nɔ ʋɔnudrɔ̃xɔa me. Eye Vasili Mkalavishvili, si nye Ortodɔks-fada aɖe si si woxɔ fadadɔ le kple eyomedzelawo tɔ dzo Yehowa Ðasefowo ƒe agbalẽwo le gaglãgbe le ʋɔnudrɔ̃xɔa ŋgɔ.\nEsi Isani-Samgori Nutomeʋɔnudrɔ̃ƒe sue la dzro nyawo me vɔ la, egbe sewɔƒemenɔlaa ƒe nyawo, elabena kpeɖodzi gobi aɖeke mele eƒe nutsotsoawo ŋu o. Gake Sewɔƒemenɔlaa tsɔ nyaa yi nyagbugbɔdrɔ̃ƒe be woagbugbɔe adrɔ̃ na ye. Le June (Masa) 26, 2000 dzi la, nyagbugbɔdrɔ̃ƒea te fli ɖe Nutomeʋɔnudrɔ̃ƒe sue la ƒe nyametsotsoa me eye wòɖe gbe be woate fli ɖe Ðasefoawo ƒe dɔwɔha nɔsenuawo ƒe ŋkɔwo me. Le nyametsotso sia megbe la, Ortodɔks-ha nɔ te ɖe esia dzi wɔ ŋutasẽnu geɖe ɖe Ðasefowo ŋu. Le February (Dzodze) 22, 2001 dzi la, Georgia Ʋɔnudrɔ̃ƒe Kɔkɔtɔ da asi ɖe nyagbugbɔdrɔ̃ƒea ƒe nyametsotsoa dzi, eye wògblɔ be esi wònye be se gobi aɖeke meli si dzi yewoanɔ te ɖo ate fli ɖe nyagbugbɔdrɔ̃ƒea ƒe nyametsotsoa me o ta la, nu bubu aɖeke meli yewoawɔ wu be yewoabu fɔ Ðasefoawo o. Esi Ðasefoawo wɔ ɖe sia ɖe le dukɔa me ʋɔnudrɔ̃ƒewo do kpoe la, wotsɔ nya la yi Europa Ʋɔnudrɔ̃ƒea le August (Dasiamime) 16, 2001 dzi be wòadrɔ̃ na yewo.\nLe Ʋɔnudrɔ̃ƒe Kɔkɔtɔ ƒe nyametsotsoa megbe la, Ðasefoawo yome titi va do gã ɖe edzi eye wowɔ ŋutasẽnuwo ɖe wo dometɔ alafa geɖewo ŋu. Zi geɖe la, kpovitɔwo mekpɔa Ðasefoawo ta o. Le go aɖewo me gɔ̃ hã la, woawo ŋutɔwo hã kpea asi ɖe amewo ŋu wosẽa ŋuta le Ðasefoawo ŋu. Wowɔ nu vevi Ðasefo geɖewo. Subɔsubɔhawo ƒe zazɛ̃nyahelawo va gblẽa woƒe kpekpewo me adãtɔe, wotɔa dzo woƒe aƒewo, wofia woƒe nuwo alo wogblẽa wo dome, eye wotɔa dzo woƒe subɔsubɔgbalẽwo hã. Gakpe ɖe eŋu la, dziɖuɖua gbe be yemaɖe mɔ na Ðasefoawo woatsɔ woƒe agbalẽwo va dua me o, eye woxɔa agbalẽ siwo wotsɔ va dua me xoxo la le wo si. Dziɖuɖua meɖe mɔ hã be woahaya teƒewo na Ðasefoawo woawɔ woƒe subɔsubɔwɔnawo o. Yehowa Ðasefo siwo le Georgia tsɔ woƒe nyawo yi Europa Ʋɔnudrɔ̃ƒea, elabe yometitiawo va do gã ɖe edzi, eye dziɖuɖua mekpɔa wo ta ne wole ŋutasẽnuwo wɔm ɖe wo ŋu o. Ðasefoawo gblɔ nu manyomanyo siwo wɔm wole ɖe wo ŋu kple ale si kpovitɔwo wɔa ɖeka kple ŋutasẽnuwɔla siawo la hã. Europa Ʋɔnudrɔ̃ƒea tso nya me zi eve wòde Ðasefoawo dzi ku ɖe nya sia ŋu va yi xoxo. *\nEsi nɔnɔmeawo va ka ɖe eme le Georgia la, Ðasefoawo gbugbɔ de woƒe dɔwɔha agbalẽ me ale be woate ŋu aƒle teƒewo eye woakpɔ woƒe dɔwɔnawo ta le se nu. Le ɣeyiɣi mawo me la, Georgia dziɖuɖumegãwo va lé aƒetɔ Mkalavishvili, si nye fada si si woxɔ dɔ le, si koŋ xɔ ŋgɔ le Ðasefoawo yome titi me kple eyomedzela aɖewo de ga. Ðasefoawo yome titi kutɔkutɔe wu enu le ƒe 2004 me.\nAle Si Nɔnɔmeawo Le Fifia\nTogbɔ be ale si wowɔa nu ɖe Yehowa Ðasefo siwo le Georgia ŋu va nyo wu le ƒe siwo va yi me hã la, wogadoa kplamatsɛ woƒe subɔsubɔdɔa ɣeaɖewoɣi. Nyatakaka si va ka Europa ƒe Dedienɔnɔ Kple Ðekawɔwɔ Habɔbɔ si nyitsɔ laa ɖee fia be le ƒe 2014 me la, wowɔ ŋutasẽnu vovovo 63 ɖe Yehowa Ðasefo siwo le Georgia ŋu.\nAƒetɔ Michael Jones, si nye Yehowa Ðasefowo ƒe nyanuɖela le dukɔa me, gblɔ be: “Míeda akpe na Europa Ʋɔnudrɔ̃ƒea be ede dzesi nu madzɔmadzɔ siwo wowɔ ɖe Yehowa Ðasefowo ŋu le ƒe siwo va yi me. Edzɔ dzi na mí ŋutɔ be Georgia dziɖuɖua ɖoe be yeakpɔ amegbetɔwo ƒe gomenɔamesinyawo gbɔ. Míele mɔ kpɔm be nyitsɔ laa ƒe nyametsotsoa kple Ʋɔnudrɔ̃ƒea ƒe nyametsotso bubuwo ana be woawɔ nu ɖe Yehowa Ðasefo siwo le Georgia ŋu nyuie ahana mawusubɔsubɔ ƒe ablɔɖe geɖe hã wo.”\n^ mm. 4 Europa Ʋɔnudrɔ̃ƒea tso nya me le nya la ŋu le April (Afɔfiɛ) 21, 2015 dzi, gake ɣleti ɖeka megbe hafi wòva ɖe eƒe nyametsotsoa ɖe go.\n^ mm. 10 Yehowa Ðasefowo Ƒe Gldani Hamea Me Tɔwo Kple Ame Bubuwo Kpakple Georgia Dziɖuɖua, nyametsotso 71156/01, 3 May 2007; kple Begheluri Kple Georgia, nyametsotso 28490/02, 7 October 2014.\nEuropa Ʋɔnudrɔ̃ƒea Xɔ Georgia Ƒe Nu Vɔ̃ Me Ʋuʋu Be Yetu Afɔkpo Yehowa Ðasefowo Ƒe Gomenɔamesiwo La\nEuropa Ƒe Ʋɔnudrɔ̃ƒea De Amegbetɔ Ƒe Gomenɔamesinyawo Dzi Le Georgia\nYehowa Ðasefowo Le Nu Me Ðem Na Amewo Tso Europa Ƒe Ʋɔnudrɔ̃ƒe Ƒe Nyametsotso Aɖe Ŋu Le Georgia


Bible Verses On The Topic: Giants in the Bible -> Mysteries\nMysteries: [Giants in the Bible]\n5 Mose 1:28\nAfika gɔ̃ yi ge míala? Mía nɔviwo ɖe dzi le mía ƒo gblɔ bena: Dukɔ la sɔ gbɔ, eye wodzo atsu wu mi, duawo lolo, eye woɖo gli ɖe wo ŋu ɖatɔ dziƒo, eye míekpɔ Enak-viwo hã le afima.\n5 Mose 3:11\nOg, Basan-fia, enye ame dzɔtsu mlɔetɔ, si kpɔtɔ ɖi; eƒe gabati, si le Amon-viwo ƒe du Rabat me la, didi ŋutsu ƒe abɔklugui asieke, eye wòkeke abɔklugui ene.\nLe ŋkeke mawo me la ame dzɔtsuwo le anyigba dzi; eye esi Mawu viŋutsuwo ɖe amegbetɔwo ƒe vinyɔnuwo, eye wodzi vi na wo megbe la hã wogale; woawo nye ame kako ŋkɔxɔla, siwo nɔ agbe le blema.\nEya, amesi le xexeame godoo ta me, eye eme nɔlawo le dzedzem abe ʋetsuviwo ene; eya, amesi he dziƒo me abe avɔ beli ene, eye wòkekee abe agbadɔ ene, be yeanɔ eme;\nMiekpɔ bena, wotsɔ dɔwɔwɔwo tso afia na ame, eye menye xɔse ɖeɖekoe o.\nƔemaɣi Yosua va tsrɔ̃ Enakitɔwo ɖa le toawo dzi le Xebron, Debir, Anab kple Yuda-towo kpakple Israel-towo katã dzi, eye Yosua tsrɔ̃ wo kple woƒe duwo gbidigbidi.\n4 Mose 13:23-33\n Eye wova Eskol-bali la me, afisi wotso weintsetse kpo ɖeka le, eye ame eve ƒo ati ɖe eme hetsɔ; wogbe yevuboɖawo kple gbotsetsewo hã. Woyɔa teƒe ma bena Eskol-bali me le weintsetse, siwo Israel-viwo gbe le afima la ta. Esi wotsa ŋku le anyigba la dzi vɔ la, wòtrɔ gbɔ le ŋkeke blane megbe. Eye wogbɔ va Mose kple Aron kpakple Israel-viwo ƒe ha blibo la gbɔ, le Kades le Paran-gbedzi, hegblɔ dɔgbedenyawo na woa kple ha blibo la, eye wotia anyigba dzi kutsetseawo hã wo. Eye wòto woƒe numegbe la nɛ bena: Miede anyigba, si dzi nedɔ mí ɖo la dzi; notsi kple anyitsi bɔ ɖe edzi vava, eye edzi kutsetsewo hã enye si; negbe dukɔ, si le anyigba la dzi, koe kako, woƒe duwo sesẽ, eye wololo, eye míekpɔ Enak viwo hã le afima. Amalekitɔwo le dziehe gome, Xititɔwo, Yebusitɔwo kple Amoritɔwo le towo dzi, eye Kanaanitɔwo le ƒu ŋu kple Yordan ƒe go ɖeka Ke Kaleb tsi nya ɖe dukɔ la nu hexɔ ɖe Mose dzi bena: Míate ŋu ade, eye míaxɔe, m ate ŋui kokoko tsã! Ke ŋutsu, siwo hã ɖe la, gblɔ bena: Míate ŋu ade dukɔ mawo gbɔ o, elabena wosesẽ wu mi. Eye wode vɔvɔ̃ anyigba, si dzi wotsa ŋku le la, ŋu na Israel-viwo be: Anyigba, si dzi miede ɖatsa ŋku le la, le edzinɔlawo mim, eye dukɔ, siwo katã le edzi la, nye ame kplalawo sɔŋ. Miekpɔ Enak viwo, amesiwo nye ame dzɔtsuwo ƒe dzidzimeviwo, hã le afima, eye miawo ɖeko míedze abe ʋetsuviwo ene, eye nenema woawo hã kpɔ míi.\nMemlɔ anyi, eye meɖɔ alɔ; meganyɔ, elabena Yehowa lém ɖe asi.\nLã, si nekpɔ la, enɔ anyi, eye megali o, eye wòle dodo ge atso aʋli me, eye wòayi ɖe gbegblẽ me. Eye ne anyigbadzinɔla, siwo ƒe ŋkɔwo womeŋlɔ ɖe agbegbalẽa me tso xexeame ƒe gɔmeɖoɖoanyi me o la, akpɔ lã la ɖa, alesi wònɔ anyi, eye megali o, eye wòagava la, woƒe mo awɔ yaa.\n Evɔ wònye metsrɔ̃ Amoritɔwo le wo ŋgɔ, amesiwo dzo atsu, abe alesi sederti kɔe ene, eye wosesẽ abe sesewu ene hafi; metsrɔ̃ woƒe tsetsea dzi me kple woƒe ke le to me. Mekplɔ mi tso Egipte-nyigba dzi, eye mena miezɔ gbe dzi ƒe blane, ne miaxɔ Amoritɔwo ƒe anyigba.\n5 Mose 2:10-21\n Tsã la Emitɔwo nɔ afima, amesiwo nye dukɔ gã, wòsɔ gbɔ, eye wodzɔ atsu abe Enakitɔwo ene. Wobu woawo hã ɖe ame dzɔtsuwo me abe Enakitɔwo ene, eye Moabitɔwo yɔ wo be Emitɔwo. Tsã la Xoritɔwo nɔ Seir, ke Esau-viwo nyã wo, eye wotsrɔ̃ wo le wo ɖokui ŋgɔ hena wo teƒe abe alesi Israel wo anyigba, si Yehowa nae wònye eta la ene. Azɔ midze mo, eye miatso Sered-toʋu la! Tete míetso Sered-toʋu la. Ɣeyiɣi, siwo katã miezɔ ma tso Kades-Barnea, vaseɖe esime míetso Sered-toʋua, le ƒe blaetɔ̃ vɔ enyi, vaseɖe esime aʋawɔlawo katã ku vo le asaɖa la me, abe alesi Yehowa ka atam na wo ene. Eye Yehowa ƒe asi hã le wo ŋu, vaseɖe esime wotsrɔ̃ vɔ keŋ le asaɖa la me. Esi aʋawɔlawo katã ku le dukɔa dome vɔ la, Yehowa ƒo nu kplim bena: Egbe nèle Ar to ge le Moab ƒe liƒo dzi, eye nèle tete ge ɖe Amon-viwo ŋu, megadze wo dzi o, eye megawɔ aʋa kpli wo o, elabena nyematsɔ Amon-viwo ƒe anyigbaa ɖeke na wò wòanye tɔwo o, elabena ɖe metsɔe na Lot-viwo, ne wòanye wo tɔ. Wobua eya hã abe ame dzɔtsuwo ƒe anyigba ene, elabena ame dzɔtsuwo nɔ edzi tsã, eye Amonitɔwo yɔ wo bena Samsumitɔwo; wonye dukɔ gã, wòsɔ gbɔ, eye wodzo atsu abe Enakitɔwo ene, eye Yehowa tsrɔ̃ wo le wo ŋgɔ, wonyã wo, eye wònɔ wo teƒe,\n Ke esi amewo de asi agbɔsɔsɔ me le anyigba dzi, eye wodzi nyɔnuwo la, mawuviwo kpɔ bena, amegbetɔviwo ƒe nyɔnuwo dze tugbe ŋutɔ, eye woɖe wo dometɔ, siwo katã dze wo ŋu. Eye Yehowa gblɔ bena: Nye gbɔgbɔ maganɔ amewo me boo o, elabena ŋutilã wonye le woƒe vodada me, eye woƒe agbe me ŋkekewo nanye ƒe alafa ɖeka kple blave! Le ŋkeke mawo me la ame dzɔtsuwo le anyigba dzi; eye esi Mawu viŋutsuwo ɖe amegbetɔwo ƒe vinyɔnuwo, eye wodzi vi na wo megbe la hã wogale; woawo nye ame kako ŋkɔxɔla, siwo nɔ agbe le blema.\n1 Kronika 20:4-8\n Eye wogawɔ aʋa kple Filistitɔwo le Gezer. Ɣemaɣi Xusatitɔ Sibexai wu Sipai, amesi tso ame dzɔtsuwo ƒe dzidzimeviwo dome, eye wobɔbɔ wo ɖe anyi. Emegbe wogawɔ aʋa kple Filistitɔwo, eye Elxanan, Yair-vi, wu Goliat nɔvi Lami tso Gat, amesi ƒe akplɔti le abe abaladoti ene. Eye wogawɔ aʋa le Gat. Ame dzɔtsua ɖe to asi ade kple afɔ ade, wo katã le blave vɔ ene; eya hã tso ame dzɔtsuwo ƒe ƒome me. Eye wòdu fewu le Israel ŋu, tete Dawid nɔvi, Simea vi Yonatan, wui. Amesiawo tso ame dzɔtsuwo ƒe ƒome le Gat, eye wotsi Dawid kple eƒe dɔlawo si me.\n Filistitɔwo gãwo aʋa kple Israel, eye Dawid kple eƒe dɔlawo ho ɖawɔ aʋa kple Filistitɔwo, eye ɖeɖi te Dawid ŋu. Eye Yisbi tso Nob, amesi nye ame dzɔtsuwo ƒe dzidzimeviwo dometɔ ɖeka, di be, yeawu Dawid. Eƒe akplɔ ƒe kpekpeme le akɔbli sekel alafa etɔ̃, eye wòkpla aʋawɔnu yeye. Ke Zeruya vi Abisai xɔ nɛ, eye wòwu Filistitɔ la. Ɣemaɣi Dawid ƒe ŋutsuwo ka atam nɛ bena: Magade aʋa kpli mi azɔ o, ne nagatsi Israel ƒe akaɖi la o! Eye wòva me emegbe be, wowɔ aʋa kple Filistitowo le Gob. Ɣemaɣi Xusatilɔ Sipai wu Saf, si tso ame dzɔtsuwo ƒe dzidzimeviwo dome. Wogawɔ aʋa kple Filistitɔwo le Gob, eye Elxanan, Yaare-Orgim vi, tso Betlexem wu Gatitɔ Goliat, amesi ƒe akplɔti le abe abaladoti ene. Wogawɔ aʋa le Gat, eye ame dzɔtsua de to asi ade kple afɔ ade; wo katã le blave vɔ ene; eye eya hã tso ame dzɔtsuwo ƒe dzidzime. Eɖu fewu le Israel ŋu, tete Yonatan, Dawid nɔvi Simea vi wui. Ame ene siawo tso ame dzɔtsuwo ƒe dzidzime le Gat, eye wotsi Dawid kple eƒe dɔlawo si me.


Èɖo Ŋku Wo Dzia?—June 2016 | Nusɔsrɔ̃\nGBE BUBU Acholi Albanian Amharic Angola Tokunɔgbe Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga (Malawi) Chitumbuka Chiyao Chuvash Croatian Czech Dangme Danish Dutch Efik Estonian Eŋlisi Eʋegbe Fijian Finnish Fon Franse Ga Georgian German Greek Guarani Gujarati Gun Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Kabiye Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mongolian Moore Myanmar Ndebele (Zimbabwe) Nepali Nigerian Pidgin Norwegian Nyungwe Nzema Okpe Oromo Ossetian Pangasinan Papiamento (Curaçao) Persian Pidzin (Kamerun) Polish Portuguese Punjabi Quechua (Bolivia) Romanian Runyankore Russian Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tshwa Turkish Turkmen Tuvaluan Twi Tzotzil Ukrainian Urdu Urhobo Uzbek Vietnamese Waray-Waray Welsh Wolaita Yoruba Zande Zapotec (Isthmus)\nÐe nèxlẽ Gbetakpɔxɔ ƒe tata siwo do nyitsɔ laa la beléletɔea? Ke kpɔe ɖa be yeate ŋu aɖo biabia siwo gbɔna ŋu hã:\nNu ka tae Yehowa da asi ɖe aʋa siwo blema Israel dukɔa wɔ dzi?\nYehowa lɔ̃a ame. Gake ɣeaɖewoɣi ne amewo ɖo nugbe vɔ̃ɖi ɖe eƒe amewo ŋu hele wo tem ɖe anyi la, enana wowɔa aʋa be woakpɔ dukɔa ta. Mawu koe kpɔ mɔ agblɔ ɣeyiɣi si woawɔ aʋa kple ame siwo ayi.—w15 11/1, axa 4-5.\nNu vevi kawoe dzilawo ate ŋu awɔ be woamla wo vi ƒewuiviwo be woasubɔ Yehowa?\nEle vevie be dzilawo nalɔ̃ wo viwo eye woaɖo ɖokuibɔbɔ ƒe kpɔɖeŋu ɖi na wo. Ehiã hã be dzilawo nadze agbagba ase nu gɔme na wo vi ƒewuiviwo.—w15 11/15, axa 10-12.\nNu ka tae míate ŋu agblɔ be menye Petro teƒenɔlae papa la nye o?\nMateo 16:17, 18 megblɔ be apostolo Petro ye anye Kristo hamea ƒe ta o. Biblia ɖee fia be womeɖo Petro hamea ƒe tatɔe o, ke boŋ Yesue va nye hamea ƒe dzogoedzikpe. (1 Pet. 2:4-8)—w15 12/1, axa 12-14.\nNu kawo ŋue wòle be míabu hafi aƒo nu?\nBe míazã míaƒe aɖe nyuie la, ele be míanya (1) ɣeyiɣi nyuitɔ si míaƒo nu (Nyagb. 3:7), (2) nya si míagblɔ (Lod. 12:18), kple (3) ale si míagblɔe (Lod. 25:15).—w15 12/15, axa 18-21.\nAnukwaremaɖimaɖi ƒe nuwɔna siwo wòle be Kristotɔwo natsri la dometɔ aɖewo ɖe?\nKristotɔ vavãwo tsria alakpadada kple ameŋugbegblẽ. Womegblɔa alakpanya siwo ƒoa ɖi amewo ƒe ŋkɔ o, womeflua amewo be woaxɔ woƒe nunɔamesi le wo si o, eye womefia fi o.—wp16.1, axa 5.\nAme kawoe nye “nunɔlawo ƒe tatɔwo,” siwo ŋu woƒo nu tsoe le Biblia me?\nEdze ƒãa be ame ŋkuta siwo le nunɔlawo domee woyɔna be “nunɔlawo ƒe tatɔwo,” eye nunɔlagã siwo si woxɔ dɔ le la hã le wo dome.—wp16.1, axa 10.\nAleke wòle be míawɔ nu ɖe nɔvi siwo ɖua kpɔɖeŋunuawo le Ŋkuɖodzia ɖugbe ŋu?\nKristotɔwo medea bubu ame siwo ɖua kpɔɖeŋunuawo ŋu fũu akpa o. Ame si nye amesiamina vavã madi be woado ye ɖe dzi o; eye madi be yeanɔ egblɔm na amewo be Mawu si ami na ye o. (Mat. 23:8-12)—w16.01, axa 21-22.\nAleke míate ŋu asrɔ̃ nu tso ale si Abraham wɔ zu Mawu xɔlɔ̃ me?\nAbraham srɔ̃ nu tso Mawu ŋu, ɖewohĩ tso Sem gbɔ. Eye ale si Mawu kpɔ Abraham ŋutɔ kple eƒe ƒomea ta na be nuteƒekpɔkpɔ geɖe su esi. Míawo hã míate ŋu awɔ nenema ke.—w16.02, axa 4-6.\nAleke wòdzɔe be wova ma Biblia ɖe tawo kple kpukpuiwo me?\nStephen Langton, si nye nunɔla aɖe si nɔ anyi le ƒe alafa 13 lia me, ye ma Biblia ɖe tawo me. Yudatɔ nugbugbɔŋlɔlawoe ma Hebrigbe me Biblia ɖe kpukpuiwo me gbã, eye le ƒe alafa 16 lia me la, agbalẽnyala Robert Estienne hã ma Kristotɔwo Ƒe Hela Ŋɔŋlɔawo ɖe kpukpuiwo me.—wp16.2, axa 14-15.\nEsime Satana te Yesu kpɔ la, ɖe wòkplɔe yi gbedoxɔa tame ŋutɔŋutɔa?\nMíate ŋu agblɔe kple kakaɖedzi o. Mateo 4:5 kple Luka 4:9 me nyawo ate ŋu afia be ekplɔ Yesu yi afi ma le ŋutega me, alo be ekplɔe yi gbedoxɔa ƒe teƒe kɔkɔ aɖe ŋutɔŋutɔ.—w16.03, axa 31-32.\nMɔ kawo nue Kristotɔwo ƒe nufiafiadɔa ate ŋu anɔ abe zãmu ene le?\nZãmu dzana vivivi, enaa dzidzeme ame eye wòléa agbe ɖe te. Zãmu nye yayra tso Mawu gbɔ. (5 Mose 33:13) Nenema tututue Mawu ƒe amewo katã ƒe nufiafiadɔa hã le.—w16.04, axa 32.


Mawu Léa Be Na Ame Tsitsiwo\nGbetakpɔxɔ—Tata Si Míesrɔ̃na | June 2006\nGBE BUBU Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Eŋlisi Eʋegbe Ga German Greek Hiligaynon Hungarian Igbo Italian Korean Lithuanian Malagasy Moore Ossetian Polish Portuguese Romanian Setswana Shona Silozi Slovak Slovenian Swahili Tsonga Turkish Ukrainian\nŊLƆMI wɔwɔ le ame tsitsiwo ŋu si bɔ egbea mewɔ nuku o. Gbaɖegbe kee Biblia gblɔ be le xexe mavɔ̃mawu sia ƒe “ŋkeke mamlɛawo” me la, amewo anye “ɖokuilɔ̃lawo, . . . amesiwo melɔ̃a ame ƒe nya o.” (Timoteo II, 3:1-3) Helagbe me nya si gɔme woɖena be ‘ame ƒe nya lɔlɔ̃’ ate ŋu afia lɔlɔ̃ si nɔa ƒometɔwo dome. Abe alesi Biblia gblɔe ɖi ene la, lɔlɔ̃ ma ƒomevi megava li egbea o vavã.\nTo vovo kura na amesiwo wɔa ŋlɔmi le ame tsitsiwo ŋu la, Yehowa Mawu ya dea asixɔxɔ gã aɖe ame tsitsiwo ŋu eye wòléa be na wo. Se alesi wogblɔ esiae le Biblia me ɖa.\n“Ʋɔnudrɔ̃la na Ahosiwo”\nAlesi Yehowa Mawu tsɔa ɖe le eme na ame tsitsiwoe la dze le Hebri Ŋɔŋlɔawo me. Le kpɔɖeŋu me, Dawid yɔ Mawu le Psalmo 68:6 be “ʋɔnudrɔ̃la na ahosiwo,” amesiwo nyea ame tsitsiwo zi geɖe. * Le Biblia gɔmeɖeɖe bubuwo me la, woɖe “ʋɔnudrɔ̃la” gɔme be “ametaʋlila,” “ametakpɔla,” kple “ŋgɔnɔla.” Esia na wòdze ƒã be Yehowa léa be na ahosiwo. Le nyateƒe me la, Biblia gblɔ be ne wowɔ ŋlɔmi le wo ŋu la, eƒe dziku flana. (Mose II, 22:21-23) Ahosiwo—kple ame tsitsi wɔnuteƒewo katã—xɔ asi na Mawu kple esubɔlawo. Lododowo 16:31 ɖe alesi Yehowa Mawu kple esubɔlawo bua woe fia esime wògblɔ be: “Atsyɔ̃fiakuku enye ta ƒowɔ, dzɔdzɔenyenye ƒe mɔ dzi wokpɔnɛ lena.”\nMewɔ nuku o be bubu dede ame tsitsiwo ŋu hã nye Se siwo Yehowa de na Israel la dometɔ vevi aɖe. Wode se na Israel-viwo be: “Amegã ta ɣi ŋku me nanɔ tsitre ɖo, eye bu amegã ɖeɖi la, eye navɔ̃ wò Mawu la. Nyee nye Yehowa!” (Mose III, 19:32) Esia ɖee fia be le Israel la, bubu dede ame tsitsiwo ŋu wɔ akpa vevi aɖe le ame kple Yehowa Mawu dome ƒomedodo me. Ame mate ŋu agblɔ be yelɔ̃ Mawu ne ewɔa ŋlɔmi le ame tsitsiwo ŋu o.\nKristotɔwo mele Mose ƒe Sea te o. Gake wole “Kristo ƒe se la” te, eye se sia kpɔa ŋusẽ ɖe woƒe agbenɔnɔ kple nuwɔna dzi, eye wòbia be woalɔ̃ wo dzilawo ahatsɔ ɖe le eme na ame tsitsiwo. (Galatiatɔwo 6:2; Efesotɔwo 6:1-3; Timoteo I, 5:1-3) Azɔ hã, menye esi wobia tso Kristotɔwo si be woalɔ̃ ame ta koe wolɔ̃a ame o, ke esi wòtso woƒe dzi me tae. Apostolo Petro de dzi ƒo be: ‘Milɔ̃ mia nɔewo vevie tso dzi me.’—Petro I, 1:22.\nNusrɔ̃la Yakobo hã gblɔ susu bubu siwo tae wòle be míalé be na ame tsitsiwo ɖo. Eŋlɔ bena: “Mawusubɔsubɔ, si ŋuti kɔ, eye ɖiƒoƒo aɖeke mele eŋu le Mawu Fofo la ŋku me o la, enye si bene, woakpɔ tsyɔ̃eviwo kple ahosiwo ta le woƒe xaxa me, eye woadzra ame ɖokui ɖo ɖi maƒomaƒoe tso xexeame.” (Yakobo 1:27) Nya vevi ʋãme aɖee nye esia Yakobo gblɔ. Ena míekpɔ alesi ame vevi siawo xɔ asii na Yehowa.\nLe esia ta la, menye ŋlɔmi mawɔmawɔ le ame tsitsiwo ŋu koe nye nyaa o. Ke boŋ, ele be míatsɔ ɖe le eme na wo vevie to kpekpeɖeŋu ŋutɔŋutɔ nana wo me. (Kpɔ aɖaka si nye “Lɔlɔ̃ Vavãtɔ Ðeɖe Fia,” le axa 6-7.) Yakobo ŋlɔ bena: ‘Xɔse dɔwɔwɔ manɔŋui nye nu kuku.’—Yakobo 2:26.\nAkɔfafa Na Wo “le Woƒe Xaxa Me”\nMíagate ŋu asrɔ̃ nu bubu hã le Yakobo ƒe nyawo me. De dzesii be Yakobo gblɔ na Kristotɔwo be woakpɔ ahosiwo dzi le “le woƒe xaxa me.” Helagbe me nya si gɔme woɖe be “xaxa” fia blanuiléle, vevesese, alo fukpekpe, siwo agbe me kuxiwo hena vɛ. Ðikeke mele eme o be ame tsitsi geɖe le fu siawo tɔgbe kpem. Wo dometɔ aɖewo tsi akogo. Bubuwo hã léa blanui le esi tsitsi wɔe be ŋusẽ vɔ le wo ŋu ta. Dzi ate ŋu aɖe le wo dometɔ siwo te ŋu doa ŋusẽ nu le woƒe Mawu subɔsubɔ me gɔ̃ hã ƒo. Se John, * amesi tsɔ ƒe 30 wɔ ɣeyiɣiawo katã ƒe subɔsubɔdɔa, le ƒe 40 siwo wòtsɔ ɖe gbeƒã Mawu Fiaɖuƒeae me, ƒe nya ɖa. John si xɔ ƒe 80 fifia lɔ̃ ɖe edzi be dzi ɖena le ye ƒo ɣeaɖewoɣi. Egblɔ be: “Meɖoa ŋku vodada, . . . vodada gbogbo, siwo mewɔ la dzi. Ewɔna nam edziedzi be anye ne nyemewɔ wo hafi o.”\nNe ame tsitsiwo nyae be, togbɔ be Yehowa de blibo hã la, mebiaa blibodede tso ame si o la, ate ŋu afa akɔ na wo. Togbɔ be enya míaƒe vodadawo hã la, Biblia gblɔ tso eŋu be: “Yehowa, ne èbe, yealé vodadawo ɖi la, Aƒetɔ, ameka anɔ te ma?” (Psalmo 130:3) Vavãe, menye míaƒe vodadae Yehowa kpɔna o, ke boŋ nusi le míaƒe dzi mee wòkpɔna. Aleke míewɔ nya?\nMawu ƒe gbɔgbɔ ʋã fia Dawid—amesi ŋutɔ hã wɔ vodadawo eye wònye ame madeblibo—wòŋlɔ nya siwo le Psalmo 139:1-3 be: “Yehowa èdzro menye, eye nèdze sim. Ènya nye anyinɔnɔ kple nye tsitretsitsi, eye nèdze si nye susuwo tso adzɔgedzɔgee ke. Èdo nye azɔlizɔzɔ kple nye anyimɔmlɔ kpɔ, eye nye mɔwo katã le nyanya na wò.” Nya si wozã le afisia be ‘do kpɔ’ fia le nyaa ŋutɔŋutɔ nu be ‘woagbɔ nu,’ abe alesi ko agbledela gbɔa nukui be atsa nado le eme ene. Mawu ƒe gbɔgbɔ ʋã Dawid wòka ɖe edzi na mí be Yehowa nya alesi wòatsra dɔ nyui si míewɔ tso míaƒe vodadawo me.\nMía Fofo nublanuikpɔla si le dziƒo ɖoa ŋku dɔ nyui siwo míewɔna dzi—hedea asixɔxɔ wo ŋu—ne míenya le nuteƒe wɔm nɛ ko. Le nyateƒe me la, Biblia gblɔ be ne Mawu aŋlɔ míaƒe dɔwɔwɔ kple lɔlɔ̃ si míeɖe fia le eƒe ŋkɔ ta be la, anye nu madzɔmadzɔ wòawɔ.—Hebritɔwo 6:10.\n“Nu Gbãtɔwo Nu Va Yi”\nBiblia ɖee fia be Mawu meɖoe be amegbetɔwo nava kpe fu le tsitsi me hafi o. Esi mía dzila gbãtɔwo, Adam kple Xawa, dze aglã ɖe wo Wɔla ŋu megbee tsitsi me kuxiwo va te fu ɖeɖe na amegbetɔwo. (Mose I, 3:17-19; Romatɔwo 5:12) Ke hã, esia mayi edzi tegbee o.\nAbe alesi míekpɔe ene la, nɔnɔme gbegblẽ siwo le fu ɖem na mí egbea—si me ŋlɔmi wɔwɔ le ame tsitsiwo ŋu hã le—nye kpeɖodzi be míele xexe sia ƒe “ŋkeke mamlɛawo” me. (Timoteo II, 3:1) Mawu ɖo tame be yeaɖe nusiwo nuvɔ̃ le gbegblẽm le mía ŋu, si dometɔ aɖewoe nye nuxaxa si tsitsi kple ku dona na ame, la ɖa. Biblia gblɔ be: “Mawu latutu aɖatsi sia aɖatsi ɖa le woƒe ŋku me, eye ku maganɔ anyi akpɔ o, eye konyifafa kple ɣlidodo kple veve aɖeke maganɔ anyi o; elabena nu gbãtɔwo nu va yi.”—Nyaɖeɖefia 21:4.\nLe Mawu ƒe xexeme yeyea me la, veve siwo ame sena le tsitsi me azu gbaɖegbenyawo. Ŋlɔmi wɔwɔ le ame tsitsiwo ŋu hã nu ayi. (Mixa 4:4) Mawu afɔ ame kukuwo gɔ̃ hã ɖe tsitre bena mɔnukpɔkpɔ nasu woawo hã si be woanɔ agbe tegbee le Paradisonyigba dzi. (Yohanes 5:28, 29) Ɣemaɣi la, ava dze ƒã wu tsã be menye ame tsitsiwo ɖeɖekoe Yehowa Mawu léa be na o, ke boŋ be eléa be na amesiwo katã ɖoa toe.\n^ mm. 5 Le nyateƒe me la, menye ahosiwo katãe nye ame tsitsiwo o. Le kpɔɖeŋu me, Mose III, 22:13 ɖee fia be Mawu léa be na ahosi siwo nye ɖetugbiwo hã.\n^ mm. 11 Menye eŋkɔ ŋutɔŋutɔe o.\n[Aɖaka/Nɔnɔmetata siwo le axa 6, 7]\nLɔlɔ̃ Vavãtɔ Ðeɖe Fia\nHamemegã siwo le Yehowa Ðasefowo ƒe hamewo me la xɔa ŋgɔ le beléle na ame tsitsiwo me. Wotsɔa apostolo Petro ƒe nuxlɔ̃ame si nye be ‘woanyi Mawu ƒe alẽha, si le wo dome, eye woakpɔ edzi,’ la nya vevii. (Petro I, 5:2) Kpekpeɖeŋu ŋutɔŋutɔ nana ame tsitsiwo nye beléle na Mawu ƒe alẽha la ƒe akpa aɖe. Gake nukae esia wɔwɔ abia?\nEhiã na dzigbɔɖi kple ɖewohĩ sasrãkpɔ kpakple dzeɖoɖo zi geɖe hafi woate ŋu anya ame tsitsiwo ƒe nuhiahiãwo katã. Ðewohĩ ahiã be woayi asime na wo, adzra aƒeme ɖo na wo, awɔ ʋu ƒe ɖoɖo na wo be woate ŋu anɔ Kristotɔwo ƒe kpekpewo dem, axlẽ Biblia kple Kristotɔwo ƒe agbalẽwo na wo, kple nu bubu geɖewo. Aleke kee nɔnɔmeawo ɖale o, ele be woawɔ ɖoɖo nyui ahakpɔ egbɔ be wole zɔzɔm ɖe edzi. *\nKe ne nɔviŋutsu alo nɔvinyɔnu tsitsi aɖe le nɔnɔme sesẽ aɖe, abe gakuxi ene, me tom ya ɖe? Gbã la, anyo be woakpɔ ɖa be viawo alo eƒe ƒometɔwo ate ŋu akpe ɖe eŋu mahã. Esia asɔ kple nya siwo le Timoteo I, 5:4 be: “Ne viwo alo mamayɔviwo le ahosi aɖe si la, woasrɔ̃ alesi woawɔ nusi adze Mawu ŋu la le woa ŋutɔwo ƒe aƒe me gbã, eye woaɖo teƒe na wo dzilawo; elabena esia nyo le Mawu ŋku me.”\nNe ɖoɖo aɖe le dukɔa me be dziɖuɖua nanɔ kpekpeɖeŋu nam ame tsitsiwo la, ɖewohĩ ahiã be woakpe ɖe eŋu wòaxɔ nenem kpekpeɖeŋua. Ðewohĩ hamea me tɔ aɖewo ate ŋu akpe ɖe eŋu. Ne esiawo katã manya wɔ o la, ke hamemegãwo ate ŋu akpɔe ɖa be asɔ be hamea nakpe ɖe ame ŋu hã. Wowɔ esia ƒe ɖewo le ƒe alafa gbãtɔ me Kristo-hamea me, elabena apostolo Paulo ŋlɔ na eƒe hadɔwɔla Timoteo be: “Megatia ahosi, si mexɔ ƒe blaade haɖe o la o: Amesi nye ŋutsu ɖeka srɔ̃, amesi kpɔ ɖaseɖiɖi nyui le dɔwɔwɔ nyuiwo ŋuti; ne enyia viwo, ne ewɔa amedzro, ne eklɔa ame kɔkɔewo ƒe afɔ ŋuti, ne ekpena ɖe fukpelawo ŋuti, ne enɔa dɔ nyui sia nyui wɔwɔ yome.”—Timoteo I, 5:9, 10.\n^ mm. 25 Kpɔ nyati si nye “Kristotɔwo ƒe Lɔlɔ̃ Ðeɖefia Ame Tsitsiwo,” le August 1, 1994 ƒe Gbetakpɔxɔ, axa 27-30, alo “Míaƒe Ame Tsitsiwo ƒe Nuhiahiãwo Gbɔ Kpɔkpɔ—Kristotɔwo ƒe Agbanɔamedzie,” le July 15, 1988, ƒe Eŋlisigbe me Gbetakpɔxɔ me.\nDorcas lé be na ahosi dahewo. —Dɔwɔwɔwo 9:36-39\nŊlɔmi Wɔwɔ Le Ame Tsitsiwo Ŋu\nNya Vevi Siwo Tso Psalmowo ƒe Agbalẽa ƒe Akpa Evelia Me\nBiblia ƒe Dzidzenuwo Dzi Wɔwɔ Ate Ŋu Akpe Ðe Ŋuwò Nàɖe Dzi Ði\nMele Subɔsubɔm Dzidzɔtɔe Togbɔ Be Menye Nuwɔametɔ Hã\nYehowa, “Amesi Ðe Nuwuwu Fia Le Gɔmedzedzea Me Ke”\n‘Tia Agbe, Be Nàyi Edzi Anɔ Agbe’\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA June 2006\nGBETAKPƆXƆ—TATA SI MÍESRƆ̃NA June 2006


GBE BUBU Afrikaans Albanian Amharic Arabic Armenian Brazil Tokunɔgbe Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Gun Haitian Creole Hebrew Hiligaynon Hindi Hungarian Igbo Iloko Indonesian Isoko Italian Japanese Kazakh Korean Latvian Lingala Lithuanian Macedonian Malagasy Malayalam Myanmar Norwegian Ossetian Persian Polish Portuguese Rarotongan Romanian Russian Sepedi Serbian Sesotho (Lesotho) Setswana Silozi Sinhala Slovak Slovenian Spanish Sranantongo Swahili Swedish Tagalog Tatar Telugu Thai Tiv Tsonga Turkish Twi Ukrainian Urdu Vietnamese Xhosa Zulu\nSrɔ̃ŋutsua gblɔ be: “Esi mía kple Sarah * míeɖe mía nɔewo vɔ megbe la, míeɖanɔ dzinyelawo ƒe me ɖekae kple nye ƒometɔwo. Gbe ɖeka, nɔvinye ŋutsu ƒe ahiãvi bia be makɔ ye ɖe nye ʋu me ayi eƒe me. Melɔ̃, eye mekplɔ vinye ŋutsuvi sue la ɖe asi yii. Esi metrɔ gbɔ va aƒe me la, Sarah do dziku ɖe ŋunye vevie. Míete nyahehe ɖe mía nɔewo ŋu le nye ƒometɔwo ŋkume, eye wòdzum be menye nyɔnuhadela. Dzi kum, eye mete nya aɖewo gbɔgblɔ, siwo gado dziku na eya hã ɖe edzi.”\nSrɔ̃nyɔnua gblɔ be: “Lãmesẽkuxi sesẽ aɖe ɖea fu na mía via, eye míenɔ gakuxi me tom ɣemaɣi. Eya ta esi Fernando tsɔ ʋua, kplɔ mía via ɖe asi hekɔ nɔvia ƒe ahiãvia dzoe la, dzi kum vevie le susu geɖewo ta. Esi wòtrɔ gbɔ la, meɖe nye dzikua ɖe eŋu. Míehe nya vevie hedzu mía nɔewo. Ale si míewɔ nui va te ɖe dzinye emegbe.”\nNE ATSU kple asi aɖe wɔ dzre la, ɖe wòfia be womegalɔ̃ wo nɔewo oa? Ao! Fernando kple Sarah, siwo ŋu míeƒo nu tso le etame la, lɔ̃ wo nɔewo vevie. Ke hã, le srɔ̃ɖeɖe nyuitɔwo kekeake gɔ̃ hã me la, masɔmasɔ aɖewo ado mo ɖa ɣeaɖewoɣi godoo.\nGake nu ka tae masɔmasɔwo doa mo ɖa, eye nu kae miate ŋu awɔ atsɔ akpɔ egbɔ be womagagblẽ miaƒe srɔ̃ɖeɖea me o? Esi wònye be srɔ̃ɖeɖe nye Mawu ƒe nuɖoanyi ta la, esɔ be míatrɔ ɖe eƒe Nya, Biblia la, ŋu ahakpɔ be nya kae wògblɔ tso masɔmasɔwo gbɔ kpɔkpɔ le srɔ̃ɖeɖe me ŋu hã.—1 Mose 2:21, 22; 2 Timoteo 3:16, 17.\nAtsu kple asiwo katã kloe dina be yewoawɔ nu ɖe yewo nɔewo ŋu le lɔlɔ̃ kple dɔmenyonyo me. Gake Biblia gblɔ ale si tututu amegbetɔ ƒe nɔnɔme le, esime wògblɔ be: “Wo katã wɔ nu vɔ̃, eye womete ŋu ɖoa Mawu ƒe ŋutikɔkɔe la gbɔ o.” (Romatɔwo 3:23) Eya ta ne masɔmasɔwo do mo ɖa la, esesẽna ŋutɔ be woaɖu ame ɖokui dzi. Eye esesẽna na ame aɖewo be woaɖu woƒe nu mame gbegblẽwo, siwo dometɔ aɖewo nye ɣlidodo kple nya madzetowo gbɔgblɔ, dzi. (Romatɔwo 7:21; Efesotɔwo 4:31) Nu bubu kawo hãe ate ŋu ahe masɔmasɔwo vae?\nZi geɖe la, atsu kple asi ɖe sia ɖe ƒe dzeɖomɔnu toa vovo. Michiko gblɔ be: “Esi míeɖe mía nɔewo teti la, mede dzesii be ale si míeɖoa dze tso nuwo ŋu to vovo kura. Menye ɖeko medina be maƒo nu tso nu si dzɔ ŋu o, ke medina hã be magblɔ nu si ta nua dzɔ ɖo kple ale si wòdzɔe. Gake nu si do tso nudzɔdzɔa me koe srɔ̃nye ya dina be yeanya.”\nMenye Michiko ɖeɖe koe sena le eɖokui me nenema o. Le srɔ̃ɖeɖe geɖewo me la, srɔ̃tɔ ɖeka dina be yeahe nya legbee, esime evelia ya media nyahehe o, alo dina be yeaƒo asa na nya la kura. Zi geɖe la, zi ale si srɔ̃tɔawo dometɔ ɖeka nɔa nyahehe dzi la, zi nenemae evelia hã dzea agbagba be yeaƒo asa nɛ. Ðe nu sia le mo dom ɖa le wò srɔ̃ɖeɖe mea? Ðe mia dometɔ ɖeka dina ɣesiaɣi be yeanye nyahela, eye evelia nyea asaƒonanyala?\nNu bubu si hã ŋu wòle be miabue nye be ƒome si me ame tsi ɖo ate ŋu akpɔ ŋusẽ ɖe ale si wòsusuna be atsu kple asi naɖo dzee dzi. Srɔ̃ŋutsu aɖe si ŋkɔe nye Justin, si ɖe srɔ̃ ƒe atɔ̃ enye esia la, gblɔ be: “Ƒome si me tɔwo meƒoa nu fũu o mee metsi ɖo, eye esesẽna nam be maɖe nye seselelãmewo agblɔ na amewo faa. Esia tena ɖe srɔ̃nye dzi. Eƒe ƒometɔwo ya ɖea woƒe seselelãmewo gblɔna faa, eye mesesẽna nɛ be wòaɖe eƒe seselelãmewo agblɔ nam o.”\nNu Ka Tae Wòle Be Miadze Agbagba Akpɔ Kuxiwo Gbɔ?\nNumekulawo kpɔe be menye zi gbɔ zi ale si atsu kple asi agblɔ na wo nɔewo be yewolɔ̃ yewo nɔewo ye nye dzesi si ana kakaɖedzi blibo be woakpɔ dzidzɔ le woƒe srɔ̃ɖeɖe me o. Menye sɔsɔ na ame nɔewo le gbɔdɔnyawo gome kple ga geɖe ƒe ame si nɔnɔ hã gbɔe wòtsona o. Ke boŋ, nu si nye dzesi si ŋu kakaɖedzi blibo le be srɔ̃ɖeɖe aɖe akpɔ dzidzedzee nye ale si atsu kple asi kpɔa masɔmasɔ ɖe sia ɖe si doa mo ɖa le wo dome la gbɔ nyuie.\nGakpe ɖe eŋu la, Yesu gblɔ be ne ŋutsu kple nyɔnu ɖe wo nɔewo la, menye amee bla wo ɖekae o, ke boŋ Mawue bla wo ɖekae. (Mateo 19:4-6) Eya ta ne srɔ̃ɖeɖe aɖe kpɔ dzidzedze la, edea bubu Mawu ŋu. Gake ne srɔ̃ŋutsu meɖea lɔlɔ̃ kple ameŋububu fiaa srɔ̃a o la, ate ŋu adzɔ be Yehowa Mawu magase eyama ƒe gbedodoɖawo o. (1 Petro 3:7) Nenema kee ne srɔ̃nyɔnu do kpo srɔ̃a bubu la, Yehowa, ame si ɖo srɔ̃ŋutsu ƒomea ƒe ta, koŋ ŋue mele bubu demee o.—1 Korintotɔwo 11:3.\nNu Vevi Siwo Naa Wokpɔa Dzidzedze—Ƒo Asa Na Nya Veamewo Gbɔgblɔ\nMɔ ka ke nue nèɖoa dze le o, alo ƒome ka tɔgbi mee nèɖatsi ɖo o, ne èdi be yeawɔ Biblia ƒe gɔmeɖosewo dzi ahakpɔ masɔmasɔwo gbɔ nyuie la, ele be nàƒo asa na nya veamewo gbɔgblɔ. Bia nya siwo gbɔna la ɖokuiwò:\n▪ ‘Ðe meƒoa asa na didi be mawɔ wɔɖenuia?’ Lododo aɖe si me nunya le gblɔ be: “Ne wofiã ŋɔti sesĩe la, eye ʋu dona, eye ne wofiã dɔmedzoe sesĩe la, eye dzre dzɔna.” (Lododowo 30:33) Nu kae nya sia fia? Bu kpɔɖeŋu sia ŋu kpɔ. Nu si dze abe miaƒe nukpɔsusu ƒe vovototo sue aɖe le ƒomeganyawo gbɔ kpɔkpɔ ŋu ene (le kpɔɖeŋu me, ne ame ɖeka gblɔ be, “ehiã be míawɔ ɖoɖo ɖe míaƒe gazazã ŋu” la) ate ŋu atrɔ enumake azu nya tɔamewo gbɔgblɔ ɖe ame nɔewo ŋu (abe “wò ya meléa be na ga kura o” ene). Le nyateƒe me la, ne srɔ̃wò ‘fiã wò ŋɔti’ to nya tɔamewo gbɔgblɔ ɖe ŋuwò me la, àse le ɖokuiwò me be ye hã ‘yeafiãe nɛ.’ Gake ɖeko wɔɖenuiwɔwɔ hea dziku vanae eye masɔmasɔwo doa gã ɖe edzi.\nBiblia ŋlɔla Yakobo xlɔ̃ nu be: “Kpɔ ɖa! Dzo sue aɖe koe wotsɔna tɔa dzo ave gã aɖee! Ɛ̃, dzoe aɖe la nye.” (Yakobo 3:5, 6) Ne atsu kple asi mete ŋu ɖu woƒe aɖe dzi o la, masɔmasɔ sue aɖe ate ŋu atrɔ kpata ahazu dzrehehe kple dzikudodo heliheli. Eye mate ŋu anɔ bɔbɔe be woatu lɔlɔ̃ na ame nɔewo ɖo le srɔ̃ɖeɖe siwo me srɔ̃tɔawo doa dziku ɖe wo nɔewo ŋu heliheli edziedzi la me o.\nLe esi nàwɔ wɔɖeŋui teƒe la, ɖe manyo be nàsrɔ̃ Yesu, ame si esi wonɔ edzum la, “medzu ame ɖe eteƒe o” la oa? (1 Petro 2:23) Mɔ si dzi nàto atsi dzrehehe ƒe dzo la nu kabae nye be nàse srɔ̃wòa ƒe nukpɔsusu gɔme ahaɖe kuku nɛ ɖe nu si me nèda vo le si he masɔmasɔa vae la ta.\nTE MƆNU SIA KPƆ: Ɣebubuɣi si masɔmasɔ aɖe gado mo ɖa la, bia ɖokuiwò be: ‘Nu kae wòagblẽ le ŋunye ne melɔ̃ ɖe nu si ŋu srɔ̃nye tsi dzi ɖo la dzi nɛ? Ðe nu si he masɔmasɔ sia vae la ƒe akpa aɖe tso gbɔnyea? Nu ka ta nyemaɖe kuku nɛ ɖe nye vodadawo ta o?’\n▪ ‘Ðe nyemebua srɔ̃nye ƒe seselelãmewo nu vevii o hebua wo nu tsɛa?’ Mawu ƒe Nya la de se be: “Mina mi katã miaƒe susu nanɔ ɖeka, mise veve ɖe ame nu.” (1 Petro 3:8) Bu susu eve siwo ate ŋu ana be nàdo kpo wɔwɔ ɖe aɖaŋuɖoɖo sia dzi ŋu kpɔ. Wo dometɔ ɖekae nye be ɖewohĩ mèsea srɔ̃wòa ƒe nukpɔsusu alo seselelãmewo gɔme nɛ o. Le kpɔɖeŋu me, ne srɔ̃wòa tsi dzi ɖe nya aɖe ŋu wu wò la, ɖewohĩ àgblɔ be, “Èle dzi tsim le ɖokuiwò me fũu akpa.” Ðewohĩ ɖe nèdi be yeakpe ɖe srɔ̃wòa ŋu wòakpɔ ale si tututu kuxia le adze sii hafi. Gake ewɔwɔ le mɔ ma nu mefaa akɔ na ame akpa gãtɔ o. Srɔ̃nyɔnuwo kple srɔ̃ŋutsuwo siaa dina be yewoakpɔe be yewoƒe lɔlɔ̃tɔwo sea nu gɔme na yewo hesea veve ɖe yewo nu.\nDada hã ate ŋu ana ame nabu srɔ̃a ƒe seselelãmewo nu tsɛe. Dadala dina ɣesiaɣi be yeado ye ɖokui ɖe dzi to gbɔɖiɖi ame bubuwo me. Awɔ esia to dzugbewo zazã alo amewo tsɔtsɔ sɔ kple ame bubuwo madzemadzee me. Bu Farisitɔ kple agbalẽfiala siwo nɔ anyi le Yesu ƒe anyigbadzinɔɣi ŋu kpɔ. Ne ame aɖe—eɖanye wo hati Farisitɔ gɔ̃ hã—ɖe eƒe nukpɔsusu, si to vovo na dadala siawo tɔ, gblɔ la, nu si wowɔnae nye be wozãa dzugbewo hegblɔa gbɔɖiamenyawo ɖe eŋu. (Yohanes 7:45-52) Yesu ya to vovo. Esea veve ɖe amewo nu ne wogblɔ woƒe dzimenyawo nɛ.—Mateo 20:29-34; Marko 5:25-34.\nBu ale si nèwɔa nui ne srɔ̃wò gblɔ ale si wòse le eɖokui me na wò ŋu kpɔ. Ðe wò nyagbɔgblɔwo, gbe si nètsɔ ƒoa nui, kple wò moɖoɖo ɖea veveseɖeamenu fiana? Alo ɖe nètsia nya ɖe srɔ̃woa nu enumake abe ɖee ale si wòse le eɖokui me mele vevie o enea?\nTE MƆNU SIA KPƆ: Le kwasiɖa siwo gbɔna me la, dze agbagba nàkpɔe ɖa be alekee yeƒoa nu na ye srɔ̃ hã. Ne èkpɔe be yetsi nya ɖe enu alo gblɔ gbɔɖiamenya aɖe ɖe eŋu la, ɖe kuku nɛ enumake.\n▪ ‘Ðe mebunɛ ɣesiaɣi be ɖokuitɔdidie ʋãa srɔ̃nye wòwɔa nua?’ “Dzodzroe Hiob vɔ̃a Mawua? Ðe menye wòe tɔ kpɔ ɖe eya ŋutɔ kple eƒe nuwo katã ŋu godoo oa?” (Hiob 1:9, 10) Satana to nya siawo dzi nɔ gbɔgblɔm be menye susu nyuiwoe ʋãa nuteƒewɔla Hiob wòsubɔa Mawu o.\nNe srɔ̃tɔwo mele ŋudzɔ o la, woate ŋu ava nɔ nɔnɔme ma tɔgbi ɖem fia. Le kpɔɖeŋu me, ne srɔ̃wò wɔ nu nyui aɖe na wò la, ɖe nèsusuna be nane kokoko dim wòle tso gbɔwò alo be nane ɣlam wòle ɖe wò taea? Ne srɔ̃wò da vo aɖe la, ɖe nèbua vodada sia be enye kpeɖodzi be enye ɖokuitɔdila eye be metsɔa ɖe le eme na ye oa? Ðe nèɖoa ŋku vodada mawo tɔgbi si wòwɔ va yi la dzi enumake hetea esia hã ɖia?\nTE MƆNU SIA KPƆ: Ŋlɔ nu nyui siwo srɔ̃wò wɔ na wò kple nu nyui siwo anya ʋãe wòwɔ wo la ɖi.\nApostolo Paulo ŋlɔ bena: “Lɔlɔ̃ . . . meŋlɔa vɔ̃ siwo wowɔ ɖe eŋu la ɖi o.” (1 Korintotɔwo 13:4, 5) Lɔlɔ̃ vavã megbãa ŋku o. Eye meŋlɔa vodadawo ɖi hã o. Paulo gblɔ hã be lɔlɔ̃ ‘xɔa nuwo katã dzi sena.’ (1 Korintotɔwo 13:7) Esia mefia be lɔlɔ̃ xɔa nya sia nya si wogblɔ la dzi sena ko o, ke boŋ eɖea kakaɖeamedzi fiana. Medoa vlo ame alo bua nazã ɖe ame ŋu o. Lɔlɔ̃ si ƒomevi ƒe dzi Biblia de ƒo la nɔa klalo na tsɔtsɔke helɔ̃na faa bua nyui ɖe ame ŋu. (Psalmo 86:5; Efesotɔwo 4:32) Ne srɔ̃tɔwo ɖea lɔlɔ̃ sia ƒomevi fiaa wo nɔewo la, woakpɔ dzidzɔ le woƒe srɔ̃ɖeɖe me.\n▪ Vodada kawoe atsu kple asi si ŋu míeƒo nu tso le nyati sia ƒe gɔmedzedze la wɔ?\n▪ Aleke mate ŋu aƒo asa na vodada mawo ƒomevi le nye srɔ̃ɖeɖe me?\n▪ Nu vevi siwo ŋu woƒo nu tso le nyati sia me dometɔ ka ŋue wòle be madze agbagba le wu?\nƉoe Ɖe Amewo Ɖoe Ɖe Amewo Masɔmasɔwo Gbɔ Kpɔkpɔ\nw08 2/1 axa 18-20


2 Petro 3 - Holy Bible [Ewe Bible 1913] - (2Pe 3)\nLɔlɔ̃tɔwo, esia nye agbalẽ evelia xoxo, si meŋlɔ ɖo ɖe mi, eye metsɔ ŋkuɖoɖonudzi nyɔ miaƒe tamesusu, si me kɔ la le wo me,\nbene miaɖo ŋku nya, siwo nyagblɔɖila kɔkɔeawo gblɔ ɖi tsã la, kple Aƒetɔ kple xɔla ƒe se, si wòde to miaƒe apostolowo dzi la dzi.\nMinya esia gbã bena, le ŋkeke mamleawo dzi la fewuɖulawo lava kple fewuɖuɖu, amesiwo zɔna le woawo ŋutɔwo ƒe nudzodzrowo nu,\neye woagblɔ bena: Afika eƒe vava la ƒe ŋugbedodo la le? Elabena tso esime fofoawo dɔ alɔ̃ la, nuwo katã nɔ anyi nenema tso nuwɔwɔ ƒe gɔmedzedze la me.\nElabena ɖe woɣlae ɖe wo, esi wole edim nenema, bena dziƒowo li tso blema ke, eye anyigba hã li hedo tso tsi me, eye wòto tsi me le Mawu ƒe nya nu;\nnusiawo na tsiɖɔɖɔ yɔ xexe kema me, eye wotsrɔ̃.\nKe wotsɔ nya ma ke dzra fifi dziƒo kple anyigba la ɖo, eye woda wo ɖi na dzo, vaseɖe ame mavɔ̃mawuwo ƒe ʋɔnudɔdrɔ̃ kple gbegblẽ ƒe ŋkeke la dzi.\nKe Aƒetɔ la ƒe ŋkeke le vava ge abe fiafitɔ ene, le esime dziƒowo ava yi kple gbeɖeɖe; ke gɔmedzenuwo labi, eye woalólo le dzo me, eye anyigba kple eme dɔwɔwɔwo lafiã keŋ.\nAzɔ esi woalólo nusiawo katã la, ameka ƒomeviwo wòle na mi be, mianye le anyinɔnɔ kɔkɔe kple mawusosroɖa me,\neye mialala, eye miadi Mawu ƒe ŋkeke la ƒe vava vevie, le esime woalólo dziƒo le dzo me, eye gɔmedzenuwo hã lalólo le dzoxɔxɔ gã me mahã?\nKe miele dziƒo yeye kple anyigba yeye, siwo me dzɔdzɔenyenye anɔ la, lalam le eƒe ŋugbedodo la nu.\nEyata, lɔlɔ̃tɔwo, esi miele nusiawo lalam ŋutilã, mido vevie, bena woakpɔ mi le ŋutifafa me ɖimaƒomaƒo kple mokaka manɔŋui le eƒe ŋku me,\neye mibu mía Aƒetɔ ƒe dzigbɔgbɔ blewu la bena, enye mia xɔxɔ, abe alesi mía nɔvi lɔlɔ̃tɔ Paulo hã ŋlɔ ɖo ɖe mi le eƒe nunya, si wonae la nu ene,\nabe alesi wòƒo nu le nusiawo ŋuti le eƒe agbalẽwo katã me la ene, esiwo me nyaa ɖewo ƒe gɔmesese nye ɖo la le, nya, siwo ame masrɔ̃nuwo kple ame malikewo trɔna, abe alesi wowɔa ŋɔŋlɔ bubuawo hã hena woa ŋutɔwo ƒe gbegblẽ la ene.\nKe boŋ mitsi le mia Aƒetɔ kple xɔla Yesu Kristo ƒe amenuveve kple sidzedze la me. Eya tɔ lanye ŋutikɔkɔe la tso azɔ yiɖase mavɔmavɔ ƒe ŋkeke la dzi! Amen.


Ale Si Nàna Mia Kple Srɔ̃wò Dome Dzrewo Natɔ| Nu Si Akpe Ðe Ƒomewo Ŋu\nGBE BUBU Afrikaans Albanian Amerika Tokunɔgbe Amharic Arabic Armenian Bislama Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Hebrew Hiligaynon Hindi Hungarian Icelandic Igbo Iloko Indonesian Italian Japanese Kinyarwanda Kirghiz Korean Latvian Lingala Lithuanian Macedonian Malagasy Myanmar Norwegian Oromo Pangasinan Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tahitian Thai Tigrinya Tsonga Turkish Twi Ukrainian Vietnamese Xhosa Yoruba Zulu\nNU SI AKPE ÐE ƑOMEWO ŊU | SRƆ̃TƆWO\nÐe wòsesẽna na mia kple srɔ̃wò be mialé nyawo kpɔ le ŋutifafa mea? Ðe nètsia mavoe ɣesiaɣi le esi mènya ne nya si nàgblɔ la ade dzre mia kple srɔ̃wò dome o ta?\nNe nenemae la, ke ka ɖe edzi be nuwo ate ŋu aɖɔ ɖo. Gake gbã la, ele be nànya nu si tae mia kple srɔ̃wò miewɔa dzre zi geɖe ɖo.\nSrɔ̃nyɔnu aɖe si ŋkɔe nye Jillian * gblɔ be: “Ɣeaɖewoɣi la, nyawo medona le nunye abe ale si tututu medi be magblɔe na srɔ̃nyea hafi la ene o. Alo mekana ɖe edzi be megblɔ nya aɖe na srɔ̃nye, evɔ wònye ɖeko mesusui be megblɔe nɛ, gake le nyateƒe me la, nyemegblɔe nɛ hafi o!”\nNe miaƒe susuwo mewɔ ɖeka o.\nAleke kee mia kple srɔ̃wò miesɔ na mia nɔewoe o, miaƒe susuwo ato vovo le nya aɖewo ya gome. Nu ka tae? Elabena ame eve aɖeke mesɔ kple wo nɔewo pɛpɛpɛ o, eye nyateƒenya sia ate ŋu ana srɔ̃ɖegbenɔnɔ navivi loo alo wòahe kuxiwo vɛ. Le srɔ̃tɔ geɖe gome la, kuxiwoe wòhena vɛ.\nDzilawo ƒe kpɔɖeŋu gbegblẽ.\nSrɔ̃nyɔnu aɖe si ŋkɔe nye Rachel gblɔ be: “Dzinyelawo wɔa dzre zi geɖe, eye wodaa gbe ɖe wo nɔe gbɔ, eya ta esi meva ɖe srɔ̃ la, meƒoa nu na srɔ̃nye abe ale si danye ƒoa nu na fofonye ene. Nyemesrɔ̃ ale si made bubu ame ŋu o.”\nNyaa ƒe ke.\nZi geɖe la, nu si gbɔ dzre sesẽwo tsona la yi ŋgɔ wu nudzɔdzɔ si do dzrea ɖa. Le kpɔɖeŋu me, ne ame aɖe gblɔ ɖe srɔ̃a ŋu be “Wò ya megbe koe nètsina!” la, ɖewohĩ menye megbetsitsia koŋue nye kuxia o, ke boŋ ese le eɖokui me be wowɔ nu ɖe ye ŋu ameŋumabumabutɔe.\nAleke kee nyaa ɖale o, ne miewɔa dzre edziedzi la, ate ŋu agblẽ nu le miaƒe lãmesẽ ŋu, alo be wòana miava gbe mia nɔewo gɔ̃ hã. Ekema aleke miawɔ ana dzrewɔwɔa natɔ?\nNu vevi aɖe si ana miadzudzɔ dzrewɔwɔe nye be miade dzesi nu si tututu dea dzrea mia dome. Ne miaƒe dzi va dze eme la, mite egbɔkpɔkpɔ ƒe mɔnu sia kpɔ.\n1. Mi ame evea mitsɔ pepa vovovo miaŋlɔ nu si ŋu miewɔ dzre le nyitsɔ laa la ɖe wo dzi. Le kpɔɖeŋu me, srɔ̃ŋutsua ate ŋu aŋlɔ bena, “Xɔ̃wòwo gbɔ koe nèyi ɖanɔ ŋkeke bliboa, eye meyɔm hegblɔ afi si nènɔ la nam o.” Ðewohĩ srɔ̃nyɔnua hã aŋlɔ bena, “Èdo dziku le esi meyi ɖasrã xɔ̃nyewo kpɔ ta.”\n2. Dzro nya siwo gbɔna la me kple srɔ̃wòa anukwaretɔe: Ðe wònye nya gã nenema gbegbea? Ðe miate ŋu aŋe aɖaba aƒu edzi hafia? Ðewohĩ le go aɖewo me la, anyo be mialɔ̃ ɖe edzi be mia dometɔ ɖe sia ɖe ƒe susu to vovo na nɔvia tɔ, eye lɔlɔ̃ nana miaɖe asi le nyaa ŋu.—Biblia ƒe mɔfiame: Lododowo 17:9.\nNe miekpɔe be menye nya gã aɖekee nye ema o la, miɖe kuku na mia nɔewo, eye miaɖe asi le nyaa ŋu.—Biblia ƒe mɔfiame: Kolosetɔwo 3:13, 14.\nNe mi ame evea alo mia dometɔ ɖeka kpɔe be enye nya gã la, ke miɖe afɔ si kplɔe ɖo.\n3. Ŋlɔ ale si nèse le ɖokuiwò me esime mienɔ dzrea wɔm la ɖe pepa dzi, eye nàna srɔ̃wòa hã nawɔe nenema. Le kpɔɖeŋu me, srɔ̃ŋutsua ate ŋu aŋlɔ be, “Ewɔ nam be hadede kple xɔ̃wòwo dze ŋuwò wu gbɔnyenɔnɔ ene.” Srɔ̃nyɔnua ate ŋu aŋlɔ be, “Mese le ɖokuinye me be èle nu wɔm ɖe ŋunye abe ɖevi si wòhiã be wòabia mɔ le fofoa gbɔ hafi ado go la ene.”\n4. Ame sia ame nexɔ nɔvia ƒe pepa ne wòaxlẽ. Nu ka koŋue ɖe fu na srɔ̃wòa si tae mienɔ dzrea wɔm? Midzro nu si wòle be mia dometɔ ɖe sia ɖe nawɔ atsɔ akpɔ nu si tututu he dzrea vɛ la gbɔ nyahehemanɔmee hafi la me.—Biblia ƒe mɔfiame: Lododowo 29:11.\n5. Midzro nu si miesrɔ̃ tso afɔɖeɖe siawo me la me. Aleke nu si miesrɔ̃ la ŋu dɔwɔwɔ ate ŋu ana miaƒo asa na nyahehe le etsɔme alo akpɔ wo gbɔe?\n^ mm. 7 Míetrɔ ŋkɔawo.\n“Ame si ɖia dzidada ɖe to me la, ele lɔlɔ̃ dim.”—Lododowo 17:9.\n“Bometsila dudua eƒe dɔmedzoe katã kɔna ɖi; ke nunyala fa enu emegbe.”—Lododowo 29:11.\nNE DZRE DZƆ LA . . .\nDi nyaa ƒe ke: Esime dzrea dzɔ la, nu ka ŋutɔŋutɔ dimee mienɔ tso mia nɔewo si hafi? Miku nyaa ƒe ke.\nGabu nu si dzɔ la ŋu: Le dzrewɔwɔ teƒe la, nu kae wòle be mia dometɔ ɖe sia ɖe nawɔ atsɔ akpɔ nu si tututu he dzrea vɛ la gbɔ hafi?\nNe menye nya gã aɖekee o la, miɖe kuku na mia nɔewo, eye miaɖe asi le nyaa ŋu


1 Mose 50 | Biblia Le Internet Dzi | Xexe Yeye Gɔmeɖeɖe\nYosef ɖi Yakob ɖe Kanaan (1-14)\nYosef ka ɖe edzi na nɔviawo be yetsɔ ke wo (15-21)\nYosef ƒe ŋkeke mamlɛawo kple eƒe ku (22-26)\nYosef de se le eƒe ƒuwo ŋu (25)\n50 Eye Yosef dze fofoa dzi,+ eye wòfa avi ɖe edzi hegbugbɔ nu nɛ. 2 Emegbe Yosef de se na eƒe subɔvi siwo nye atikewɔlawo be woasi atike+ na ye fofo. Eya ta atikewɔlawo si atike na Israel; 3 ŋkeke blaene sɔŋ wozã ɖe eŋu, elabena ŋkeke siawoe wotsɔna sia atike na ame kukui, eye Egiptetɔwo fae ŋkeke blaadre. 4 Esi ŋkeke siwo wofae la va yi la, Yosef gblɔ na Farao ƒe fiasãmetɔwo be: “Ne mieve nunye la, ekema migblɔ na Farao be, 5 ‘Fofonye na meka atam,+ eye wògblɔ be: “Kpɔ ɖa, mele kukum.+ Yɔdo+ si meɖe ɖe Kanaan-nyigba dzi la mee nàɖim ɖo.”+ Eya ta meɖe kuku, na mayi aɖaɖi fofonye, emegbe magatrɔ agbɔ.’” 6 Farao ɖo eŋu be: “Yi nàɖaɖi fofowò, abe ale si tututu wòna nèka atam ene.”+ 7 Eya ta Yosef yi ɖaɖi fofoa, eye Farao ƒe subɔviwo katã, ametsitsi+ siwo le eƒe fiasã me kpakple Egipte-nyigba la dzi ametsitsiwo katã yi kplii 8 hekpe ɖe Yosef ƒemetɔwo katã kple nɔviawo kpakple fofoa ƒemetɔwo+ katã ŋu. Negbe wo vi suewo, woƒe alẽhawo kple woƒe nyihawo koe wogblẽ ɖe Gosen-nyigba dzi. 9 Tasiaɖamwo+ kple sɔdolawo hã yi kplii, wonye ameha gã aɖe ŋutɔ. 10 Eye wova ɖo Atad ƒe nukuƒoƒe le Yordan nuto me, eye wofa konyi vevie le afi ma eteƒe mekɔ o, Yosef fa fofoa ŋkeke adre. 11 Eye anyigba la dzi nɔlawo, siwo nye Kanaantɔwo, kpɔ ale si wofa konyi le Atad ƒe nukuƒoƒe la, eye wodo ɣli be: “Egiptetɔwo ƒe konyifafa sia teƒe mekɔ o!” Esia tae wona ŋkɔ teƒea be Abel-Mizrayim,* ele Yordan nuto la me. 12 Eye viawo wɔ pɛpɛpɛ abe ale si wòde se na woe ene.+ 13 Ale viawo kɔe yi Kanaan-nyigba dzi, eye woɖii ɖe agado si le Makepela-nyigba dzi la me; anyigba mae Abraham ƒle le Hititɔ Efron si, le Mamre ŋgɔ be wòazu yeƒe ameɖiƒe.+ 14 Esi Yosef ɖi fofoa vɔ la, eya kple nɔviawo kpakple ame siwo katã yi kplii woɖaɖi fofoa la trɔ gbɔ va Egipte. 15 Esi Yosef nɔviwo kpɔ be yewo fofo ku la, wogblɔ be: “Ðewohĩ Yosef lé mí ɖe dɔme, eye wòaɖo vɔ̃ siwo katã míewɔ ɖe eŋu la teƒe na mí.”+ 16 Eya ta wodɔ woyi ɖagblɔ na Yosef be: “Hafi fofowò naku la, ede se na mí be, 17 ‘Ale miagblɔ na Yosef ye nye esi: “Meɖe kuku na wò, tsɔ agɔ si nɔviwòwo dze, kple nu vɔ̃ si wowɔ hena nèkpe fu la ke dzro.”’ Eya ta míeɖe kuku, tsɔ agɔ si fofowò ƒe Mawu la ƒe subɔlawo dze la ke.” Eye esi wogblɔ nya sia na Yosef la, ewó avi. 18 Eye nɔviawo hã va tsyɔ mo anyi ɖe eŋkume gblɔ be: “Míawoe nye esi; míezu wò kluviwo!”+ 19 Yosef gblɔ na wo be: “Migavɔ̃ o, Mawu teƒee melea? 20 Miawo miedi vɔ̃ nam,+ ke Mawu ya trɔe wòzu nyui, abe ale si wòle egbe sia ene, ale be wòaxɔ ame geɖewo ɖe agbe.+ 21 Eya ta migavɔ̃ o. Manɔ nuɖuɖu nam mia kple mia viwo.”+ Ale wòfa akɔ na wo, eye wòde dzi ƒo na wo. 22 Yosef kple fofoa ƒe aƒemetɔwo nɔ Egipte, eye Yosef nɔ agbe ƒe alafa ɖeka kple ewo. 23 Yosef kpɔ Efrayim ƒe viwo, va se ɖe dzidzime etɔ̃lia,+ eye wòkpɔ Manase vi Makir+ ƒe viwo hã. Yosef ƒe ata tae wodzi wo ɖo.* 24 Mlɔeba Yosef gblɔ na nɔviawo be: “Nye kuɣi ɖo, gake Mawu atrɔ susu ɖe mia ŋu godoo, eye wòakplɔ mi tso anyigba sia dzi ayi anyigba si ŋu wòka atam ɖo na Abraham, Isak kple Yakob la dzi.” 25 Eya ta Yosef na Israel ƒe viwo ka atam be: “Mawu atrɔ susu ɖe mia ŋu godoo. Eya ta mitsɔ nye ƒuwo tso afi sia yii.”+ 26 Yosef ku esi wòxɔ ƒe alafa ɖeka kple ewo, eye wosi atike+ nɛ hedee aɖaka le Egipte.\n^ Egɔmee nye “Egiptetɔwo Ƒe Konyifafa.”\n^ Efia, elé be na wo abe viwo ene hewɔ nu ɖe wo ŋu etɔxɛe.


Àte Ŋu Aɖu Avu Si Wɔm Nèle Kple Satana Dzi! | Nusɔsrɔ̃\n“Mitsi tsitre ɖe [Satana ŋu], minɔ te sesĩe le xɔse me.”—1 PETRO 5:9.\nALEKE MÍATE ŊU AƑO ASA NA SATANA ƑE MƆ̃TETRE SIWO NYE . . .\n1. (a) Nu ka tae wòle vevie fifia be míawɔ avu kple Satana? (b) Aleke míewɔ nya be míate ŋu aɖu Satana dzi le avu si wɔm míele kplii me?\nSATANA yi edzi le aʋa wɔm kple amesiamina siwo susɔ ɖe anyigba dzi kple ‘alẽ bubuawo.’ (Yohanes 10:16) Abosam di be yeazã ɣeyiɣi vi si susɔ na ye la atsɔ agblẽ Yehowa subɔla geɖe ale si yeate ŋui la ƒe xɔse dome. (Xlẽ Nyaɖeɖefia 12:9, 12.) Gake míate ŋu aɖu Satana dzi le avu si wɔm míele kplii me. Biblia gblɔ be: “Mitsi tsitre ɖe Abosam ŋu, eye asi le mia gbɔ.”—Yakobo 4:7.\n2, 3. (a) Nu ka tae Satana medi be amewo naxɔe ase be yeli ŋutɔŋutɔ o? (b) Nu kae na nèxɔe se be Satana li ŋutɔŋutɔ?\n2 Ame geɖe mexɔe se be Satana li ŋutɔŋutɔ o. Ewɔna na wo be ame siwo ŋu woƒo nu tsoe le gliwo, agbalẽwo, sinima ɖivɔvɔ̃wo kple elektronikfefewo me koe Satana kple eƒe gbɔgbɔ vɔ̃wo nye. Ame siawo gblɔna be, ne wò susu me ʋu ŋutɔŋutɔ la, màxɔe ase be gbɔgbɔ vɔ̃wo li o. Ðe wòɖea fu na Satana ne amewo mexɔe se be eya kple eƒe gbɔgbɔ vɔ̃wo li ŋutɔŋutɔ oa? Meɖea fu nɛ kura o. Enɔa bɔbɔe na Satana be wòaflu ame siawo. (2 Korintotɔwo 4:4) Le nyateƒe me la, ɖe Satana doa dzixɔse mawo ɖe ŋgɔ be yeatsɔ able amewo.\n3 Gake mate ŋu able mí Yehowa subɔlawo ya o. Míenya nyuie be Abosam li ŋutɔŋutɔ. Elabena Biblia gblɔ na mí be, Satana to da aɖe dzi ƒo nu na Xawa. (1 Mose 3:1-5) Satana ƒo nu kple Yehowa eye wòtsɔ nya ɖe Hiob ŋu. (Hiob 1:9-12) Satana te Yesu kpɔ. (Mateo 4:1-10) Eye tso esime Yesu zu Fia le ƒe 1914 me la, Satana le ‘aʋa wɔm’ kple amesiamina siwo susɔ ɖe anyigba dzi. (Nyaɖeɖefia 12:17) Abosam kpɔtɔ le aʋa sia wɔm eye wòle agbagba ɖe sia ɖe dzem be yeagblẽ amesiaminawo kple alẽ bubuawo ƒe xɔse dome. Ele be míawɔ avu kple Satana ahalé xɔse me ɖe asi sesĩe hafi ate ŋu aɖu dzi. Le nyati sia me la, míadzro mɔ etɔ̃ siwo dzi míato awɔ esia me.\n4. Nu ka tae míagblɔ be Satanae nye dadala gãtɔ kekeake?\n4 Satana mebɔbɔa eɖokui le mɔ aɖeke nu o. Mawudɔla vɔ̃ɖi sia do dzi tsɔ nya ɖe Mawu ŋu be medze aɖu dzi o, eye wòle amewo blem be woasubɔ ye boŋ ɖe Yehowa teƒe. Vɔ̃ɖitɔ mae nye dadala kple ɖokuidoɖedzila gãtɔ kekeake. Eya ta mɔ siwo dzi míato awɔ avu kple Satana dometɔ ɖekae nye be míatsri dàda eye míanye ɖokuibɔbɔlawo. (Xlẽ 1 Petro 5:5.) Gake nu kae nye dàda? Dàda ƒomevi ɖe sia ɖee gblẽa?\n5, 6. (a) Dàda ƒomevi ɖe sia ɖee gblẽa? Ðe eme. (b) Dàda ka ƒomevie menyo o, eye eƒe kpɔɖeŋu kawoe le Biblia me?\n5 Nyagɔmeɖegbalẽ aɖe ɖe dàda gɔme be enye kakaɖedzinɔamesi kple bubudede ame ɖokui ŋu. Efia hã be “ame ƒe dzi nadze eme le esi eya ŋutɔ loo alo eƒe ame vevi aɖe wɔ nu nyui aɖe alo eƒe asi su nu nyui aɖe dzi ta.” Naneke megblẽ le sese le ame ɖokui me alea ŋu o. Apostolo Paulo gblɔ na nɔvi siwo nɔ Tesalonika be: “Míeƒoa adegbe [alo, dana] le mia ta le Mawu ƒe hameawo me, le ale si miedo dzi helé xɔse me ɖe asi le yometiti kple nɔnɔme sesẽ siwo katã me tom miele la ta.” (2 Tesalonikatɔwo 1:4) Eya ta ate ŋu aɖe vi na mí ne míedana ɖe dɔ nyui siwo amewo alo míawo ŋutɔwo gɔ̃ hã míewɔ dzi. Kokloxɔ mekpea ŋu na koklo o, eya ta mele be ƒome alo du si me míetso, alo afi si míenɔ tsi la nakpe ŋu na mí o.—Dɔwɔwɔwo 21:39.\n6 Ke hã dàda ƒomevi aɖe li si ate ŋu agblẽ ƒomedodowo me, vevietɔ mía kple Yehowa dome ƒomedodo. Dàda sia ƒomevi ate ŋu ana míabi dzi ne woxlɔ̃ nu mí. Ate ŋu ana gɔ̃ hã be míagbe nuxlɔ̃amea le esi teƒe be míabɔbɔ mía ɖokui axɔe. (Psalmo 141:5) Woƒo nu tso dàda sia ŋu be enye ɖokuiŋudzedze alo “ɖokuidodoɖedzi ƒe nɔnɔme, si ame siwo susuna be yewonyo wu ame bubuwo, evɔ mele nenema o, la ɖena fiana.” Yehowa lé fu dàda vɔ̃ɖi sia kple ɖokuidodoɖedzi. (Ezekiel 33:28; Amos 6:8) Gake edzɔa dzi na Satana ya ne amewo srɔ̃ eƒe ɖokuidodoɖedzi henɔa adegbe ƒom. Wò ya bu ale si Satana atso aseye esi Nimrod, Farao kple Absalom do wo ɖokuiwo ɖe dzi heƒu asi akɔ la ŋu kpɔ! (1 Mose 10:8, 9; 2 Mose 5:1, 2; 2 Samuel 15:4-6) Dàda kee na Kain gblẽ ƒomedodo si nɔ eya kple Mawu dome la me. Yehowa ŋutɔ xlɔ̃ nu Kain tẽe, gake egbe toɖoɖo le dàda ta. Esẽ dzi me, edo toku Mawu ƒe nuxlɔ̃amea eye wòwɔ nu vɔ̃ ɖe Yehowa ŋu megbemakpɔmakpɔe.—1 Mose 4:6-8.\n7, 8. (a) Nu kae nye ŋutigbalẽ ƒe vovototodedeameme, eye aleke wòdo ƒome kple dàda? (b) Ðe ale si dàda ate ŋu agblẽ hamea ƒe ŋutifafa mee la me.\n7 Egbea dàda vɔ̃ɖi le ame geɖe me. Ɣeaɖewoɣi ŋutigbalẽ ƒe vovototo nana amewo dana. Nyagɔmeɖegbalẽ aɖe gblɔ be, ŋutigbalẽ ƒe vovototodedeameme nye susu vɔ̃ bubu ɖe ame siwo ƒe ŋutigbalẽ to vovo ŋu. “Amewo xɔe se hã be ŋutete kple nɔnɔme vovovoe le ŋutigbalẽ vovovoawo me tɔwo si, eye le dzɔdzɔme nu la, ŋutigbalẽ aɖe tɔwo de ŋgɔ wu, eye ɖewo bɔbɔ ɖe anyi wu.” Le nyateƒe me la, ŋutigbalẽ ƒe vovototodedeameme he dzrewɔwɔ, aʋawɔwɔ kple ame ƒomevi aɖewo tsɔtsrɔ̃ ɖa vɛ.\nDàda ate ŋu agblẽ hamea ƒe ŋutifafa me\n8 Mele be nu siawo nadzɔ le Kristo hamea me kura o. Ke hã dàda ate ŋu ana nugɔmemasemase naɖo nɔviwo dome, eye wòate ŋu ado gã ɖe edzi ale gbegbe be enu manya lé o. Esia dzɔ ɖe Kristotɔ gbãtɔ aɖewo dzi, eye esia tae Yakobo bia ŋkubiãnya sia, be: “Afi kae aʋawɔwɔ kple dzrewɔwɔ siwo le mia dome la tso?” (Yakobo 4:1) Ne míelé fu ame aɖewo le míaƒe dzi me alo míese le mía ɖokui me be míenyo wu wo la, ate ŋu ana míagblɔ nya aɖe alo awɔ nane si ave wo kaɖikaɖi. (Lododowo 12:18) Edze ƒãa be dàda ate ŋu agblẽ hamea ƒe ŋutifafa me.\n9. Aleke Biblia kpe ɖe mía ŋu be míatsri ŋutigbalẽ ƒe vovototodedeameme kple dàda vɔ̃ɖi ƒomevi bubuwo? (Kpɔ nɔnɔmetata si le nyati sia ƒe gɔmedzedze.)\n9 Ne ewɔna na mí be míenyo wu ame bubuwo la, ke ele be míaɖo ŋku edzi be Yehowa lé fu “ame sia ame si dana le eƒe dzi me.” (Lododowo 16:5) Ele hã be míadzro míaƒe dzi me ahabia mía ɖokuiwo be, ‘Ðe mesena le ɖokuinye me be menyo wu ŋutigbalẽ, dukɔ alo to bubu me tɔwoa?’ Ke efia be míeŋlɔe be bena Mawu na “dukɔ sia dukɔ dzɔ tso ame ɖeka me.” (Dɔwɔwɔwo 17:26) Eya ta le mɔ aɖe nu la, ame ƒomevi ɖeka koe mí katã míenye, elabe Adam mee mí katã míedzɔ tso. Susu mele eme kura be míaxɔe ase be Mawu wɔ ŋutigbalẽ aɖe tɔwo wonyo wu bubuawo o. Ne míebua nuwo ŋu alea la, ke efia be míeɖe mɔ na Satana be wòagblẽ míaƒe Kristotɔwo ƒe lɔlɔ̃ kple ɖekawɔwɔa me. (Yohanes 13:35) Be nàte ŋu awɔ avu kple Satana ahaɖu edzi la, ele be nàtsri dàda vɔ̃ɖi ƒomevi ɖe sia ɖe.—Lododowo 16:18.\nMÈGANYE ŊUTILÃMENUDILA ALO ALƆ̃ XEXEA O\n10, 11. (a) Nu ka tae wòanɔ bɔbɔe be míava nɔ xexea lɔ̃m? (b) Nu kae do tso eme esi Dema lɔ̃ xexea?\n10 Satanae nye “xexe sia dzi ɖula,” eye xexea le eƒe ŋusẽ te. (Yohanes 12:31; 1 Yohanes 5:19) Nu siwo xexea dona ɖe ŋgɔ dometɔ geɖe tsi tre ɖe Biblia ƒe mɔfiamewo ŋu. Ele eme be menye nu siwo katã le xexea me ye gblẽ ya o. Gake ele be míanyae be Satana awɔ xexea me nu siwo dzroa mí ŋu dɔ atsɔ ate mí akpɔ be míawɔ nu vɔ̃. Alo adze agbagba be yeana míalɔ̃ xexea, eye míagblẽ Yehowa subɔsubɔ ɖi.—Xlẽ 1 Yohanes 2:15, 16.\n11 Kristotɔ gbãtɔ aɖewo lɔ̃ xexea. Le kpɔɖeŋu me, Paulo gblɔ be: “Dema gblẽm ɖi le esi wòlɔ̃ fifi nuɖoanyi sia ta.” (2 Timoteo 4:10) Biblia megblɔ xexea ƒe akpa si tututu Dema lɔ̃ si na wògblẽ Paulo ɖi o. Ate ŋu anye be Dema va nɔ ŋutilãmenuwo lɔ̃m wu subɔsubɔdɔ si wɔm wòle na Yehowa. Ne alea wòle la, ke mɔnukpɔkpɔ dodzidzɔname siwo su Dema si le Mawu subɔsubɔ me la ge le esi. Ðe wòsɔ be wòatsɔ mɔnukpɔkpɔ mawo asa vɔe ɖe ŋutilãmenuwo ta? Kura o. Ðe wòle be Dema nayi edzi anɔ kpekpem ɖe Paulo ŋu hafi. Elabena makpɔ naneke le xexea me si anyo wu yayra siwo wòakpɔ tso Yehowa gbɔ o.—Lododowo 10:22.\nMigana míaɖe mɔ gbeɖe be ga nava nɔ vevie na mí wu xɔlɔ̃wɔwɔ si le mía kple Yehowa dome o\n12. Aleke Satana ate ŋu awɔ míaƒe didiwo ŋu dɔ ahatsɔ “kesinɔnuwo ƒe amebleŋusẽ” ate mí akpɔe?\n12 Esia ate ŋu adzɔ ɖe míawo hã dzi egbea. Esɔ be mí Kristotɔwo míadi be míakpɔ míawo ŋutɔ kple míaƒe ƒomea ƒe nuhiahiãwo gbɔ. (1 Timoteo 5:8) Yehowa di be míase vivi na agbea. Míate ŋu agblɔe alea elabena ewɔ Adam kple Xawa da ɖe paradiso nyui aɖe me. (1 Mose 2:9) Gake Satana ate ŋu awɔ didi sia ŋu dɔ ahatsɔ “kesinɔnuwo ƒe amebleŋusẽ” ate mí akpɔe. (Mateo 13:22) Ame geɖe susui be ga kple kesinɔnuwoe ana yewoakpɔ dzidzɔ eye eme nanyo na yewo. Ne míebua nuwo ŋu alea la, ate ŋu ana nu xɔasitɔ si le mía si, si nye míaƒe ƒomedodo kple Yehowa, nage le mía si. Yesu xlɔ̃ nu mí be: “Ame aɖeke mate ŋu anye kluvi na aƒetɔ eve o; elabena alé fu ɖeka, eye wòalɔ̃ evelia, alo alé ɖe ɖeka ŋu, eye wòado vlo evelia. Miate ŋu anye Mawu kple Kesinɔnuwo siaa ƒe kluviwo o.” (Mateo 6:24) Ne míenye ŋutilãmenuwo ƒe kluvi la, ke efia be míeganye Yehowa subɔlawo o. Nu ma tututu dim Satana le. Migana míaɖe mɔ gbeɖe be ga alo nu siwo ga ate ŋu aƒle nava nɔ vevie na mí wu xɔlɔ̃wɔwɔ si le mía kple Yehowa dome o. Eya ta be míawɔ avu kple Satana ahaɖu edzi la, ele be susu nyuitɔ nanɔ mía si ku ɖe ŋutilãmenuwo ŋu.—Xlẽ 1 Timoteo 6:6-10.\nSI LE GBƆDƆDƆ MANƆSENU NU\n13. Aleke xexe sia doa srɔ̃ɖeɖe kple gbɔdɔdɔ ƒe susu gbegblẽwo ɖe ŋgɔe?\n13 Mɔ̃ bubu si Satana trena ye nye gbɔdɔdɔ manɔsenu. Ame geɖewo susui be nuteƒewɔwɔ na srɔ̃ŋutsu ɖeka alo srɔ̃nyɔnu ɖeka, kple srɔ̃ɖeɖe ŋutɔ hã, megale tsia dzi o eye wònana ame xaxana. Le kpɔɖeŋu me, nyɔnu fefewɔla aɖe gblɔ be manya wɔ be woaku ɖe ame ɖeka ko ŋu o. Egblɔ kpee be, “Nyemenya ame aɖeke si le nuteƒe wɔm na srɔ̃a alo di be yeawɔe o.” Ŋutsu fefewɔla aɖe hã gblɔ be, “Nyemeka ɖe edzi be ɖe wowɔ mí be míanɔ anyi kple ame ɖeka aɖe le míaƒe agbemeŋkekewo katã me o.” Satana kpɔa dzidzɔ ŋutɔ ne ame xɔŋkɔwo ƒo nu tsi tre ɖe Mawu ƒe nunana si nye srɔ̃ɖeɖe ŋu. Abosam mekpɔ dzidzɔ ɖe srɔ̃ɖeɖoɖoa ŋu o, eye medi be srɔ̃ɖeɖewo nadze edzi o. Eya ta be míate ŋu awɔ avu kple Satana ahaɖu edzi la, ele be míabu srɔ̃ɖeɖe abe ale si Mawu bunɛ ene.\n14, 15. Nu kae wòle be nàwɔ ne edzroa wò be nàkpɔ gome le gbɔdɔdɔ manɔsenu me?\n14 Míeɖe srɔ̃ alo míeɖaɖe srɔ̃ o, ele be míaʋli vevie atsri gbɔdɔdɔ manɔsenu ƒomevi ɖe sia ɖe. Ðe esia anɔ bɔbɔea? Kura o! Le kpɔɖeŋu me, ne sɔhɛe nènye la, ɖewohĩ èsenɛ wò sukuhatiwo ƒoa adegbe be yewoƒe asi tea ŋu sua ŋutsuvi alo nyɔnuvi ɖe sia ɖe si dim yewole dzi. Ðewohĩ woƒoa adegbe hã be yewoɖoa gbɔdɔdɔ ŋu nyawo kple eƒe fotowo ɖe yewo xɔlɔ̃wo to asitelefon dzi. Le nyateƒe me le dukɔ aɖewo me la, wobua nuwɔna sia ŋkubiãnyae abe ɖeviwo gbɔ dɔdɔ nuwɔnawo ɖeɖefia ke ene. Biblia gblɔ be: “Ame si ƒoa eɖokui ɖe gbɔdɔdɔ manɔsenu me la le nu vɔ̃ wɔm ɖe eya ŋutɔ ƒe ŋutilã ŋu.” (1 Korintotɔwo 6:18) Dɔléle siwo woxɔ to gbɔdɔdɔ manɔsenu me he fukpekpe kple ku vɛ na ame geɖe. Eye sɔhɛ geɖe siwo kpɔ gome le gbɔdɔdɔ do ŋgɔ na srɔ̃ɖeɖe me la gblɔ be eve yewo ŋutɔ be yewonɔ agbe ma. Le modzakaɖeɖe siwo xexea dona ɖe ŋgɔ me la, wodina be míaxɔe ase be Mawu ƒe sewo dzi dada magblẽ naneke le mía ŋu o. Gake ne míexɔ alakpanya mawo dzi se la, ekema “nu vɔ̃ ƒe amebleŋusẽ” ƒe mɔ̃ ate ŋu aɖe mí bɔbɔe.—Hebritɔwo 3:13.\n15 Nu kae wòle be nàwɔ ne edzroa wò be nàkpɔ gome le gbɔdɔdɔ manɔsenu me? Ele be nànyae be esia nye yeƒe gbɔdzɔgbɔdzɔ. (Romatɔwo 7:22, 23) Eya ta do gbe ɖa na Mawu be wòado ŋusẽ wò. (Filipitɔwo 4:6, 7, 13) Ƒo asa na nɔnɔme siwo ate ŋu akplɔ wò ade gbɔdɔdɔ manɔsenu me. (Lododowo 22:3) Eye ne èdo go esia ƒe tetekpɔ aɖe la, si le enu enumake.—1 Mose 39:12.\n16. Nya kae Yesu gblɔ esime Satana nɔ etem kpɔ, eye nu kae míate ŋu asrɔ̃ tso eƒe kpɔɖeŋua me?\n16 Yesu ɖo kpɔɖeŋu nyui aɖe ɖi na mí. Mena nu siwo Satana tsɔ ɖo eŋkume la flui o. Yesu megblẽ ɣeyiɣi aɖeke kura be yeabu nu mawo ŋu gɔ̃ hã o. Ke boŋ eɖo eŋu na Satana enumake be: “Woŋlɔ ɖi be.” (Xlẽ Mateo 4:4-10.) Esi Yesu nya Mawu ƒe Nya la nyuie ta la, ete ŋu yɔ ŋɔŋlɔawo enumake tsɔ ɖo nya ŋu na Satana esime wònɔ etem kpɔ. Be míawɔ avu kple Satana ahaɖu edzi la, mele be míana ta ne míedo go gbɔdɔdɔ manɔsenu ƒe tetekpɔwo o.—1 Korintotɔwo 6:9, 10.\nYI EDZI NÀDO DZI BE NÀÐU AƲA DZI\n17, 18. (a) Satana ƒe mɔ̃tetre bubuwoe nye kawo, eye nu ka tae míenya be míato nu siawo me? (b) Nu kae adzɔ ɖe Satana dzi, eye aleke esia dea dzi ƒo na wò be nàdo dzi?\n17 Dàda, ŋutilãmenudidi kple gbɔdɔdɔ manɔsenu nye Satana ƒe mɔ̃tetrewo dometɔ etɔ̃ ko. Geɖewo gali. Le kpɔɖeŋu me, Kristotɔ aɖewo ƒe ƒometɔwo tsi tsitre ɖe wo ŋu vevie, alo woƒe sukuhatiwo ɖua fewu le wo ŋu. Kristotɔ aɖewo hã le dukɔ siwo me dziɖuɖua le agbagba dzem be yeaxe mɔ ɖe gbeƒãɖeɖedɔa nu la me. Míenya be míato nɔnɔme sesẽ siawo me. Yesu xlɔ̃ nu mí be: “Amewo katã alé fu mi le nye ŋkɔ la ta, ke ame si do dzi va se ɖe nuwuwu la, eyae akpɔ ɖeɖe.”—Mateo 10:22.\nWoatsrɔ̃ Satana gbidigbidi (Kpɔ memama 18)\n18 Nu kae míawɔ be míaɖu Satana dzi? Yesu gblɔ be: “Ne miedo dzi la, miaɖe miaƒe agbewo.” (Luka 21:19) Amegbetɔ aɖeke mate ŋu awɔ naneke atsɔ agblẽ nu le mía ŋu tegbee o. Ame aɖeke mate ŋu agblẽ mía kple Mawu dome xɔlɔ̃wɔwɔa me o, negbe ɖe míawo ŋutɔ míeɖe mɔ ɖe eŋu. (Romatɔwo 8:38, 39) Ne Yehowa subɔla wɔnuteƒe aɖe ku gɔ̃ hã la, ema mefia be Satana ɖu dzi o. Elabena Yehowa afɔe ɖe tsitre. (Yohanes 5:28, 29) Satana sie mɔkpɔkpɔ aɖeke mele o. Le xexe vɔ̃ɖi sia tsɔtsrɔ̃ megbe la, woatsɔe aƒu gbe ɖe aʋli me ƒe 1,000. (Nyaɖeɖefia 20:1-3) Le Kristo ƒe Ƒe Akpe Ðeka Dziɖuɖua ƒe nuwuwu la, “woaɖe Satana le gaxɔa me” eye wòagadze agbagba zi mamlɛa be yeable amegbetɔ deblibowo. Ema megbe la, woatsrɔ̃e gbidigbidi. (Nyaɖeɖefia 20:7-10) Togbɔ be etsɔme nyui aɖeke meli na Abosam o hã la, eli na wò ya! Eya ta yi avu si wɔm nèle kple Satana dzi eye nànɔ te sesĩe le xɔse me. Ɛ̃, àte ŋu awɔ avu kple Satana ahaɖu edzi!\nŊutilãmenudidi: Efia ame ƒe nɔnɔme ɖe ga ŋu; be ame nabu ga nu vevii wu eya kple Yehowa dome ƒomedodo


Yesu Da Gbe Le Ŋutsu Si Wodzi Ŋkuagbãtɔ La Ŋu | Yesu Ƒe Agbemeŋutinya\nWODA GBE LE NUBIALA SI WODZI ŊKUAGBÃTƆ LA ŊU\nYesu gakpɔtɔ le Yerusalem le Sabat ŋkekea dzi. Esime eya kple eƒe nusrɔ̃lawo nɔ tsa ɖim le dua me la, wokpɔ nubiala aɖe si wodzi ŋkuagbãtɔe. Nusrɔ̃lawo bia Yesu be: “Rabi, ame kae wɔ nu vɔ̃ be wodzi ame sia ŋkuagbãtɔe?”—Yohanes 9:2.\nNusrɔ̃lawo nyae be luʋɔ makpɔmakpɔ aɖeke menɔ ŋutsu sia si hafi wodzii o, ke hã woanya nɔ eŋu bum kpɔ be ɖe ame ate ŋu awɔ nu vɔ̃ esime wòle dadaa ƒe vidzidɔ me hã. Yesu ɖo eŋu na wo be: “Menye ame sia alo edzilawoe wɔ nu vɔ̃ o, ke boŋ be woaɖe Mawu ƒe dɔwɔwɔwo afia to edzi tae.” (Yohanes 9:3) Eya ta menye ŋutsu sia loo alo edzilawoe wɔ nu vɔ̃ aɖe koŋ si tae ŋutsu sia ƒe ŋku gbã ɖo o. Ke boŋ, le Adam ƒe nu vɔ̃a ta la, wodzia amegbetɔwo katã ame madeblibowoe, si wɔnɛ be wotea ŋu dzia ame wònyea ŋkunɔ, hekpe ɖe dɔléle bubuwo ŋu. Gake esi wodzi ŋutsu sia ŋkuagbãtɔ la, esia na mɔnukpɔkpɔ Yesu be wòaɖe Mawu ƒe dɔwɔwɔwo afia, abe ale si wòwɔ ɣebubuɣiwo esi wòda gbe le amewo ŋu ene.\nYesu te gbe ɖe ale si dɔ siawo wɔwɔ hiã kpatae la dzi. Egblɔ be: “Zi ale si ŋkeke li la, ele be míawɔ Ame si dɔm ɖa la ƒe dɔwo; zã le dodo ge, esime ame aɖeke mate ŋu awɔ dɔ o. Zi ale si mele xexea me la, nyee nye xexea ƒe kekeli.” (Yohanes 9:4, 5) Ɛ̃, eteƒe madidi o, Yesu ƒe kua ana wòayi yɔdomeviviti si me mate ŋu awɔ naneke le o la me. Gake hafi ɣemaɣi naɖo la, egakpɔtɔ nye numekɔkɔtsoƒe na xexea.\nGake ɖe Yesu ada gbe le ŋutsu sia ŋua, eye aleke wòawɔe? Yesu ɖe ta ɖe anyigba eye wòtsɔe nya anyie. Etsɔ ɖe sisi ɖe ŋkuagbãtɔ la ƒe ŋkuwo dzi hegblɔ nɛ be: “Heyi ɖaklɔ ŋkume le Siloam-ta la me.” (Yohanes 9:7) Ŋutsua wɔe nenema. Esi wòwɔ esia la, ete ŋu kpɔ nu! Bu dzidzɔ si gbegbe wòkpɔ le esi esiae nye zi gbãtɔ wòle nu kpɔm le eƒe agbe me ta la ŋu kpɔ!\nEsia wɔ nuku na eƒe aƒelikawo kple ame bubu siwo nyae be enye ŋkuagbãtɔ la. Wobia be: “Menye ame siae bɔbɔ nɔa anyi nɔa nu biam oa?” Ame aɖewo gblɔ be: “Eyae.” Ke ame bubuwo mexɔe se o, eye wogblɔ be: “Kpao, amee ɖi ame.” Gake ŋutsua ŋutɔ gblɔ be: “Nyee.”—Yohanes 9:8, 9.\nEya ta wobiae be: “Ekema aleke wɔ wò ŋkuwo ʋu?” Eɖo eŋu na wo be: “Ame si woyɔna be Yesu lae nya anyi tsɔ sisi ɖe nye ŋkuwo dzi, eye wògblɔ nam be, ‘Yi ɖaklɔ ŋkume le Siloam-ta la me.’ Eya ta meyi ɖaklɔ ŋkume, eye mele nu kpɔm.” Eyome wobiae be: “Afi kae wòle?” Nubialaa ɖo eŋu be: “Nyemenya o.”—Yohanes 9:10-12.\nAmeawo kplɔ ŋutsua yi Farisitɔwo gbɔ, eye woawo hã wodi be yewoanya ale si wòdzɔe be wòle nu kpɔm. Ŋutsua gblɔ na wo be: “Esisi anyi ɖe nye ŋkuwo dzi, eye meyi ɖaklɔe, eye mele nu kpɔm.” Ðe wòle be Farisitɔwo nakpɔ dzidzɔ kple nubiala sia si ŋu woda gbe le la hafi. Gake le ema teƒe la, wo dometɔ aɖewo ƒo nu tsi tre ɖe Yesu ŋu. Wogblɔ be: “Menye Mawu gbɔe ame sia tso o, elabena mewɔna ɖe Sabat la dzi o.” Ke ame bubuwo gblɔ be: “Aleke nu vɔ̃ wɔla ate ŋu awɔ dzesi siawo tɔgbi?” (Yohanes 9:15, 16) Ale mama ɖo wo dome.\nEsi amewo ƒe nyawo tsi tre ɖe wo nɔewo ŋu alea ta la, wotrɔ ɖe ŋutsu si le nu kpɔm azɔ la ŋu hebiae be: “Esi wònye wòe wòʋu ŋku na ɖe, nya ka gblɔm nèle le eŋu?” Ŋutsua ka ɖe ame si Yesu nye la dzi bliboe, eya ta eɖo eŋu be: “Nyagblɔɖilae wònye.”—Yohanes 9:17.\nYudatɔawo melɔ̃ ɖe nya sia dzi o. Woanya susui be aye wɔm Yesu kple ŋutsu sia le be yewoatsɔ aflu amewo. Woƒo nya ta be mɔ si dzi yewoato akpɔ nyaa gbɔe nye be yewoabia gbe nubialaa dzilawo kpɔ be wo via nye ŋkuagbãtɔ vavã hã.\nNu ka gbɔe wòtso be ŋutsua nye ŋkuagbãtɔ, eye nu ka gbɔe metso o?\nEsi woda gbe le ŋutsua ŋu la, aleke ame siwo nyae la wɔ nui?\nAleke ŋutsu si ŋu woda gbe le la ŋu nyaa na mama ɖo Farisitɔwo dome?


“VINYE, dze nunya, be nado dzidzɔ na nye dzi, ne mate ŋu aɖo nya ŋu na amesiwo le alɔme ɖem le ŋunye.” (Lododowo 27:11) Nya dodzidzɔname sia ɖee fia be Mawu ƒe nuwɔwɔ nyanuwo te ŋu doa dzidzɔ na Yehowa ƒe dzi ne woɖi anukware hewɔ nuteƒe nɛ. (Zefanya 3:17) Gake Satana si nye alɔmeɖela la ɖoe kplikpaa be yeagblẽ amesiwo subɔa Yehowa ƒe nuteƒewɔwɔ me.—Hiob 1:10, 11.\nVevietɔ tso ƒe alafa 20 lia ƒe gɔmedzedze esime wonya Satana tso dziƒo va anyigbanutome la, dzi le ekum ŋutɔ ɖe Yehowa ƒe amewo ŋu. (Nyaɖeɖefia 12:10, 12) Ke hã Kristotɔ vavãwo nɔ tsitre ‘bliboe, eye wokpɔ kakaɖedzi sẽŋu’ heyi edzi wɔ nuteƒe na Mawu. (Kolosetɔwo 4:12) Mina míadzro nuteƒewɔwɔ me léle ɖe asi alea ƒe kpɔɖeŋu ɖedzesi aɖe me—eku ɖe Yehowa Ðasefo siwo nɔ Germany do ŋgɔ na Xexemeʋa II kple le aʋaa wɔɣi ŋu.\nDɔwɔwɔ Dzonɔamemetɔe na Wodo Woƒe Nuteƒewɔwɔ Kpɔ\nLe ƒe 1920-awo kple ƒe 1930-awo ƒe gɔmedzedze la, Yehowa Ðasefowo, amesiwo woyɔna be Bibelforscher le Germany ɣemaɣi la, ma Biblia-srɔ̃gbalẽ gbogbo aɖewo. Tso ƒe 1919 vaseɖe ƒe 1933 me la, wona ƒome ɖesiaɖe si le Germany kpɔ agbalẽ, agbalẽvi, alo magazine enyi le mama dedie nu.\nƔemaɣi la, Germany nye dukɔ siwo me Kristo yomedzela amesiaminawo sɔ gbɔ le wu dometɔ ɖeka. Le nyateƒe me la, ame 83,941 siwo ɖu Aƒetɔ ƒe Fiẽnuɖuɖua le ƒe 1933 me le xexeame katã la ƒe akpa si gogo 30 le alafa me nɔ Germany. Eteƒe medidi o, Germany Ðasefo siawo do go nuteƒewɔwɔ ƒe dodokpɔ sesẽwo. (Nyaɖeɖefia 12:17; 14:12) Wo nyanya le dɔwɔƒewo, woƒe aƒewo dzi dzedze, kple wo nyanya le suku do gã ɖe edzi wòva zu wo ƒoƒo, wo léle, kple wo dede gaxɔ me. (Nɔnɔmetata 1) Eyata le ƒe siwo do ŋgɔ na Xexemeʋa II me la, amesiwo katã wosika ɖe fuwɔamesaɖawo me dometɔ 5 vaseɖe 10 le alafa me nye Yehowa Ðasefowo.\nNusita Nazitɔwo Ti Ðasefoawo Yome\nGake nukae na Yehowa Ðasefowo ƒe nu ku dzi na Nazi-dziɖuɖua? Nufialagã Ian Kershaw gblɔ le eƒe agbalẽ si nye Hitler—1889-1936: Hubris me be woti Ðasefowo yome elabena wogbe “tanana le alesi Nazi-dziɖuɖua dinae be woawɔ nusianu si yeabia la me.”\nAgbalẽ si nye Betrayal—German Churches and the Holocaust, si ƒe nuŋɔŋlɔmetolawoe nye ŋutinyafialagã Robert P. Ericksen kple Yudatɔwo ŋuti nusɔsrɔ̃ ƒe nufialagã Susannah Heschel, ɖe eme be Ðasefowo “gbe gomekpɔkpɔ le ŋutasesẽ alo asrafoŋusẽ zazã me. . . . Ðasefowo medea akpa aɖeke dzi le dunyahehe me o, si fia be womada akɔ na Hitler loo alo ado gbe na Hitler o.” Agbalẽ ma ke gblɔ be esia do dziku na Nazitɔwo eye wòna Ðasefowo va nɔ afɔku me elabena “Dukɔa ƒe Dziɖuɖu si kpɔ ŋusẽ ɖe nusianu dzi la malɔ̃ ɖe woƒe gbegbe sia dzi o.”\nXexeame Katã ƒe Nyagbename Kple Wo Yometiti Geɖe Wu\nJoseph F. Rutherford si nɔ dɔa nu ɣemaɣi to ame dɔdɔ tɔxɛ aɖe dzi ɖo nyagbename lɛta si ku ɖe Nazitɔwo ƒe mɔmaɖemaɖeɖenuŋu ŋuti la ɖe Hitler le February 9, 1934 me. (Nɔnɔmetata 2) Le October 7, 1934, me la, Yehowa Ðasefo siwo le dukɔ 50 siwo me Germany hã le la ɖo nyagbename lɛta kple telegram siwo ade 20,000 ɖe Hitler le Rutherford ƒe lɛtaa megbe.\nNazitɔwo tso ɖe eŋu hena yometitia me gasẽ ɖe edzi. Le April 1, 1935, me la woxe mɔ ɖe Ðasefowo nu le dukɔa me godoo. Eye le August 28, 1936, me la, Adzamekpovitɔwo dze wo dzi kple woƒe ŋusẽ katã. Ke hã Betrayal—German Churches and the Holocaust gblɔ be Ðasefowo “yi edzi ma agbalẽviwo eye wolé woƒe xɔse me ɖe asi boŋ.”\nLe kpɔɖeŋu me, le December 12, 1936, me la, Ðasefo siwo ade 3,500 ma tameɖoɖo kplikpaa aɖe si ku ɖe fu si wɔm wole wo ŋu le afisi tututu Adzamekpovitɔwo nɔ. Gbetakpɔxɔ gblɔ le dɔ sia wɔwɔ ŋu be: “Enye aʋadziɖuɖu gã kple fuwɔwɔ futɔ la, eye dɔwɔla nuteƒewɔlaawo kpɔ dzidzɔ manyagblɔ aɖe.”—Romatɔwo 9:17.\nYometitia Medze Edzi O!\nNazitɔwo yi edzi di Yehowa Ðasefowo. Kaka ƒe 1939 naɖo la, wode wo dometɔ akpe ade gaxɔ me, eye wokplɔ akpe geɖe yi fuwɔamesaɖawo me. (Nɔnɔmetata 3 lia) Aleke nɔnɔmea nɔ le Xexemeʋa II ƒe nuwuwui? Ðasefo siwo ade 2000 ku le gaxɔ me, eye woɖoe koŋ wu wo dome ame 250 kple edzivɔ. Gake Nufialagã Ericksen kple Heschel ŋlɔ be “Yehowa Ðasefowo ƒe akpa gãtɔ lé woƒe xɔse me ɖe asi le xaxa ma me.” Esia wɔe be esi Hitler ƒe dziɖuɖua mu la, Ðasefo siwo wu akpe ɖeka do tso fuwɔamesaɖawo me aʋadziɖuɖutɔe.—Nɔnɔmetata 4 lia; Dɔwɔwɔwo 5:38, 39; Romatɔwo 8:35-37.\nNukae do ŋusẽ Yehowa ƒe amewo be wodo dzi le yometiti me? Adolphe Arnold si tsi agbe le fuwɔamesaɖa me gblɔ be: “Ne nu be yeaglo wò la, Yehowa kpɔnɛ, enya nusi me tom nèle, eye ado ŋusẽ si hiã la wò be nàɖu nɔnɔmea dzi ahayi edzi awɔ nuteƒe. Eƒe alɔ mele kpuie o.”\nAleke gbegbe nyagblɔɖila Zefanya ƒe nyawo va eme na Kristotɔ nuteƒewɔla mawoe nye si! Egblɔ be: “Yehowa, wò Mawu la, le dowòme, kalẽtɔ, si ate ŋu axɔ na ame la wònye. Akpɔ dzidzɔ le ŋuwò vevie.” (Zefanya 3:17) Neva eme be Mawu vavã la subɔla siwo katã li egbea nasrɔ̃ Ðasefo nuteƒewɔla mawo siwo lé woƒe nuteƒewɔwɔ me ɖe asi le Nazitɔwo ƒe yometiti me la ƒe xɔse eye woawo hã nado dzidzɔ na Yehowa ƒe dzi.—Filipitɔwo 1:12-14.\nPaństwowe Muzeum Oświȩcim-Brzezinka, le USHMM Photo Archives ƒe mɔɖeɖe nu\nƉoe Ɖe Amewo Ɖoe Ɖe Amewo Nuteƒewɔla Dzideƒotɔwo Ðu Nazitɔwo ƒe Yometiti Dzi\nw01 3/15 axa 8-9


BIBLIA ƒo nu tso Yehowa Mawu ŋu be enye nuwo katã, kple amegbetɔwo siaa, Wɔla. (Mose I, 1:27; Nyaɖeɖefia 4:11) Abe Nufialagã ene la, efia nu atsu kple asi gbãtɔ, Adam kple Xawa, eye efia wo alesi woanɔ agbee le Eden-bɔ dzeania me. Eƒe tameɖoɖoe wònye be yeayi edzi ana hehe wo ahalé be na wo tegbee. (Mose I, 1:28, 29; 2:15-17; Yesaya 30:20, 21) Wò ya de ŋugble tso mɔkpɔkpɔ ma ŋu kpɔ ko!\nKe hã, nublanuitɔe la, ame eve gbãtɔ siawo gblẽ nusianu dome. Woƒe tomaɖomaɖo wɔe be amegbetɔƒomea ƒe agbe vlo nɔnɔ kple gbɔdzɔgbɔdzɔ le ŋutilã me dze egɔme. (Mose I, 3:17-19; Romatɔwo 5:12) Esime Biblia nɔ nu ƒom tso dzidzime siwo nɔ agbe le amegbetɔ wɔwɔ vɔ megbe teti dometɔ aɖewo ŋu la, egblɔ be: “Yehowa kpɔ bena, amegbetɔwo ƒe vɔ̃ɖivɔ̃ɖi va sɔ gbɔ le anyigba dzi, eye woƒe tamesusuwo kple dzimedidiwo nye vɔ̃ ko ɖaa.”—Mose I, 6:5.\nƑe 4,500 kloe nye esia si Yehowa gblɔ be amegbetɔ ƒe dzi lɔ̃a nu vɔ̃ɖi ɣesiaɣi, eye ameƒomea ƒe nɔnɔme gblẽ ɖe edzi fifia wu tsã. Alakpadada megakpea ŋu na ame geɖe o, wofia fi, eye wodzea ame bubuwo dzi. Kuxiwo le dzidzim ɖe edzi gbesiagbe, evɔ ɖetsɔtsɔ le ame bubuwo ƒe nyonyo me ya megabɔ o. Ðe nu megblẽ le ƒomedodo si le amewo dome, kple esiwo le ƒometɔwo gɔ̃ hã dome, ŋu oa? Ke hã, mele be woabu fɔ Mawu ɖe nɔnɔme siwo li fifia ta, alo asusu be metsɔ ɖeke le kuxi siwo li egbea me o. Yehowa tsɔ ɖe le amegbetɔwo ƒe nyonyo me ɣesiaɣi, eye ele klalo be yeafia nu amesiwo dia eyome mɔ hena mɔfiame si ana woakpɔ dzidzɔ le agbe me. Ƒe akpe 2,000 enye esia esi wòdɔ Via, Yesu Kristo, ɖe anyigba dzi eye wòɖe Eƒe didi be yeafia nu amesiwo dina be yewoakpɔ dzidzedze le agbe me fia. Yesu ɖo hehexɔxɔ ƒe kpɔɖeŋu deblibo na mí elabena Nufialagã lae nae hehe ƒe gbogbo aɖewo siwo mele xexlẽ me o.\nKristotɔnyenye Vavãtɔ—Naa Hehe Ame\nYesu Kristoe ɖo Kristotɔnyenye vavãtɔ si nye agbemɔ si wotu ɖe lɔlɔ̃ dzi la anyi. Kristotɔnyenye vavãtɔ bia be ame ƒe tamesusuwo kple nuwɔnawo katã nawɔ ɖeka kple Mawu ƒe lɔlɔ̃nu wɔwɔ bena wòahe bubu kple kafukafu vɛ na eƒe ŋkɔa. (Mateo 22:37-39; Hebritɔwo 10:7) Yehowa, Yesu Fofo, ye nɔ megbe na Yesu ƒe nufiafia siwo kplɔa ame toa agbemɔ sia dzi. Míexlẽ kpekpeɖeŋu si Yesu xɔ tso Mawu gbɔ ŋu nya le Yohanes 8:29 be: ‘Amesi dɔm ɖa la, li kplim, eye megblẽ nye ɖeka ɖi o, elabena nye la mewɔa nusi dzea eŋu ɖaa.’ Ẽ, Yesu xɔ kpekpeɖeŋu kple mɔfiame tso Fofoa gbɔ le eƒe subɔsubɔdɔa wɔɣi katã. Yesu yomedzela gbãtɔwo medze ŋgɔ agbemekuxiwo mɔfiafia maxɔmaxɔe o. Yehowa to Via dzi fia nu wo. Yesu ƒe nufiafiawo kple kpɔɖeŋuwo yomedzedze na be wozu ame ɖɔʋuwo. Nenema kee wòle le eyomedzela siwo li egbea hã gome.—Kpɔ aɖaka si ƒe tanyae nye “Ŋusẽ Nyui si Yesu ƒe Nufiafiawo Kpɔna ɖe Ame Dzi,” le axa 6.\nKristotɔnyenye vavãtɔ ƒe akpa ɖedzesi ɖekae nye alesi eƒe amehehe kpɔa ŋusẽ ɖe tamesusu kple dzi dzie, eye wòtrɔna ame le ememe ke. (Efesotɔwo 4:23, 24) Abe kpɔɖeŋu ɖeka pɛ ko ene la, de ŋugble le nusi Yesu fia ku ɖe nuteƒewɔwɔ na ame srɔ̃ ŋu, ŋu kpɔ: “Miese wogblɔ bena: Megawɔ ahasi o; ke nye la mele egblɔm na mi bena: Amesiame, si ke kpɔ nyɔnu aɖe wòdzroe la, ewɔ ahasi kplii xoxo le eƒe dzi me.” (Mateo 5:27, 28) Yesu to nya siawo gbɔgblɔ me nɔ eƒe nusrɔ̃lawo fiam be ele be ame ƒe dzime nadza, eye be ne womewɔ susu manyomanyo kple dzodzro vɔ̃wo dzi o hã la, woate ŋu agblẽ nu vevie. Ðe menye nyateƒe be susu vɔ̃wo ate ŋu ana woadze agɔ le Mawu dzi ahawɔ nu vevi ame bubuwo oa?\nEyatae Biblia ɖo aɖaŋu sia be: “Migana miaƒe anyinɔnɔ naɖi xexe sia me o, hafi mitrɔ miaƒe nɔnɔme to miaƒe tamesusu ƒe yeyewɔwɔ me boŋ, bene miadzro nusi nye Mawu ƒe lɔlɔ̃nu, si nyo, eye wòdzea eŋu nyuie, eye wòle blibo la me akpɔ.” (Romatɔwo 12:2) Ðewohĩ àbia be: ‘Ðe woate ŋu ato amehehe dzi atrɔ ame ƒe tamesusu wòazu yeye ŋutɔŋutɔa?’ Tamesusu wɔwɔ wòazu yeye bia be woahe susua wòanɔ nu bubu ŋu to gɔmeɖose kple mɔfiafia siwo le Mawu ƒe Nya me dede eme dzi. Míate ŋu awɔ esia ne míexɔ hehe si Mawu nana to eƒe Nya la dzi.\nEna Wotrɔ Nɔnɔme\n“Mawu ƒe nya la le agbe, eye wòsẽa ŋu.” (Hebritɔwo 4:12) Egakpɔtɔ le ŋusẽ kpɔm ɖe amewo dzi, hele eɖem fia be yenye agbalẽ si me nyawo wɔa dɔ ɣesiaɣi. Ate ŋu aʋã ame wòatrɔ agbenɔnɔ, axɔ Kristotɔnyenye vavãtɔ, ahatrɔ azu ame ɖɔʋu. Kpɔɖeŋu siwo gbɔna ɖe asixɔxɔ si le Biblia ƒe amehehe ŋu fia.\nEmilia, amesi ƒe nya míegblɔ le nyati si do ŋgɔ na esia me, gblɔ be: “Agbagba dzedze le ɖokuinye si ɖeɖe mena nɔnɔmeawo ɖɔ ɖo le nye aƒeme o. Esi Yehowa Ðasefowo dze Biblia sɔsrɔ̃ gɔme kplim la, meva de dzesii be mɔkpɔkpɔ li eye medze egɔme be matrɔ nye nɔnɔme. Mesrɔ̃e be ele be magbɔ dzi ɖi wu tsã, eye mele be manɔ dziku dom heliheli o. Ɣeyiɣi kpui aɖe megbe la, srɔ̃nye hã va lɔ̃ míesrɔ̃ nua ɖekae. Menɔ bɔbɔe nɛ be wòadzudzɔ ahanono o, gake ete ŋui mlɔeba. Esia ʋu mɔnukpɔkpɔ yeye na mí be míagadze míaƒe srɔ̃ɖeɖea gɔme yeyee. Fifia míezu Kristotɔ siwo le dzidzɔ kpɔm, eye míele Biblia me gɔmeɖose nyuiwo ƒãm ɖe mía viwo me.”—Mose V, 6:7.\nHehe si Kristotɔnyenye vavãtɔ nana ate ŋu awɔe be ame nadzudzɔ nugbegblẽwɔwɔ kple agbegbegblẽnɔnɔ. Nenema tutue wònɔ le Manuel gome. * Esi wòxɔ ƒe 13 la, eʋu le aƒeme eye wòdze gbekui nono gɔme. Eteƒe medidi o edze heroin zazã. Enɔ agbegbegblẽ kple ŋutsuwo kple nyɔnuwo siaa be wòate ŋu akpɔ mlɔƒe kple ga. Ɣeaɖewoɣi la, Manuel da adzo amewo hã hafi kpɔa nu ɖuna. Ezãna atike muamewo ɣesiaɣi kloe. Le eƒe ŋutasesẽnuwɔna ta la, wodee mɔ zi geɖe. Esi wònɔ gaxɔ me ɣeaɖeɣi hena ƒe ene la, eva kpɔ gome le aʋawɔnuwo dzadzra me. Manuel yi edzi kpe eƒe agbenɔnɔ me tsonuwo ƒe fu esi wòɖe srɔ̃ megbe kura gɔ̃ hã. Egblɔ be: “Kokloxɔ aɖee va zu míaƒe aƒe. Megaɖoa ŋku edzi kokoko be anyikpe aɖewo dzie srɔ̃nye ɖaa nu lena. Míaƒe nɔnɔmea va gblẽ ɖe edzi ale gbegbe be nye ƒometɔwo ŋutɔ de dzi ƒo na srɔ̃nye be wòagbem.”\nNukae trɔ eƒe agbenɔnɔ? Manuel ɖo eŋu be: “Ame nyanyɛ aɖe va mía ƒeme va ƒo nu na mí tso Biblia ŋu. Melɔ̃ wòge ɖe aƒea me kple susu be mana wòanya be Mawu aɖeke meli si tsɔa ɖe le eme na amegbetɔwo o. Mesusui be nye nɔnɔmea ŋutɔ nye eƒe anyimanɔmanɔ ƒe kpeɖodzi ɖeka. Ewɔ nuku nam be Ðasefoa gbɔ dzi ɖi eye wòde bubu ŋunye, eyata melɔ̃ be made kpekpeawo le Fiaɖuƒe Akpata me. Togbɔ be amesiwo le afima dometɔ aɖewo nya amesi ƒomevi menye hã la, wodo gbe nam xɔlɔ̃tɔe. Wona mese le ɖokuinye me abe wo dometɔ ɖekae menye xoxo ene. Esia nye akɔfafa gã aɖe nam. Ewɔ dɔ ɖe dzinye ale gbegbe be metso nya me be maɖe asi le atike muamewo zazã kple wo dzadzra ŋu ne madi dɔ ɖɔʋu aɖe awɔ. Esi medze Biblia sɔsrɔ̃ gɔme ɣleti ene megbe la, medze kplɔ wo ɖo yi gbeƒã ɖeƒe, eye ɣleti ene bubu megbe la, mexɔ nyɔnyrɔ hezu Yehowa Ðasefo.”\nVi kae Kristotɔnyenye vavãtɔ ɖe na Manuel kple eƒe ƒomea? “Ne menye Bibliae wosrɔ̃ kplim o la, anye ne meku gbaɖegbe va yi xoxo. Agbemɔ si Yesu fia dzi toto na be nye ƒomea gatrɔ va gbɔnye. Mele be ɖevi sue eve siwo le asinye nato nɔnɔme siwo me meto esime menye sɔhɛ la ke me o. Enye dada nam be ƒomedodo nyui le nye kple srɔ̃nye dome fifia, eye medana akpe na Yehowa ɖe esia ta. Ame aɖewo siwo nyam xoxo dometɔ aɖewo kafum eye wogblɔ nam be yewosusu be alesi mele agbe nɔmee fifia ye nye nyuitɔ kekeake.”\nHekpe ɖe agbenyuinɔnɔ ŋu la, Kristotɔnyenye bia be woanɔ dzadzɛ le ŋutilã me. John si le South Africa (Afrique du Sud) ƒe nuto dahe aɖe me la va kpɔ esia dze sii. Eɖe eme be: “Ɣeaɖewoɣi la, mía vinyɔnuvia melea tsi o hena kwasiɖa ɖeka, gake mía dometɔ aɖeke metsɔa ɖeke le eme nɛ o.” Srɔ̃a lɔ̃ ɖe edzi be yewoƒe aƒeame ƒo ɖi ɣemaɣi ale gbegbe. Gake hehe si Kristotɔnyenye na wo wɔe be nuwo trɔ. John dzudzɔ hadede kple adzoha siwo ŋu wòkpena ɖo wova fina ʋu, eye wòte beléle na eƒe ƒomea. “Míesrɔ̃e be ele be Kristotɔwo nalé be na woƒe ametia kple nudodowo woanɔ dzadzɛ. Petro I, 1:16 me nya siwo xlɔ̃ nu mí be míanɔ kɔkɔe elabena Yehowa Mawu le kɔkɔe, doa dzidzɔ nam ŋutɔ. Fifia míedzea agbagba be aƒe sue si le mía sia me nanɔ dzadzɛ ahanya kpɔ.”\nÀte Ŋu Axɔ Hehe Nyuitɔ Kekeake\nMenye amesiwo ƒe nya míegblɔ va yi si koe nuteƒekpɔkpɔ siawo le o. Hehe si Biblia na ame akpe geɖe wɔe be wova srɔ̃ alesi woanɔ agbe wòanyo wu. Woƒe anukwareɖiɖi kple dɔsesẽwɔwɔ na be woƒe dɔtɔwo lɔ̃ woƒe nya. Wova zu aƒelika kple xɔlɔ̃ nyuiwo, eye wotsɔa ɖe le wo haviwo ƒe nyonyo me. Woɖoe kplikpaa be yewoatsri nugbegblẽwɔwɔ kple ŋutilã me nudzodzrowo, eyata woléa be na wo ɖokui le ŋutilã, susu, kple seselelãme gome. Le esi teƒe be woagblẽ ga ɖe agbe baɖa nɔnɔ ŋu la, wozãnɛ boŋ tsɔ kpɔna wo ɖokui kple woƒe ƒomewo dzii. (Korintotɔwo I, 6:9-11; Kolosetɔwo 3:18-23) Ðikeke mele eme o be Yehowa ƒe se siwo le Biblia me tsɔtsɔ wɔ dɔe me tsonuwo ɖo kpe edzi be Kristotɔnyenye vavãtɔe nye nu nyuitɔ kekeake le agbe me, eye be hehe nyuitɔ kekeake wònana ame. Biblia gblɔ le amesi ƒe agbenɔnɔ wɔ ɖeka kple Mawu ƒe sewo ŋu be: “Nusianu, si wòwɔna la, ewɔnɛ wua nu nyuie.”—Psalmo 1:3.\nEnyanya be Yehowa, Mawu Ŋusẽkatãtɔ la, ƒe didie wònye be yeana hehe mí dea dzi ƒo na mí ŋutɔ. Egblɔ le eɖokui ŋu be: “Nye Yehowa, wò Mawu, enye amesi fia nusi nyo na wò la wò, nyee akplɔ wò to mɔ, si dzi nato la.” (Yesaya 48:17) Ẽ, Yehowa fia mɔ si dzi míato la mí to Via, Yesu Kristo, ƒe kpɔɖeŋuwo kple nufiafiawo dzi. Eƒe nufiafiawo na be amesiwo nyae esime wònɔ anyigba dzi ƒe agbenɔnɔ trɔ, eye nenema kee wòɖea vi na amesiwo wɔna ɖe eƒe nufiafiawo dzi egbea hã. Nukatae màdi ɣeyiɣi asrɔ̃ nu geɖe tso nufiafia mawo ŋu o? Yehowa Ðasefo siwo le miaƒe nutoa me akpɔ dzidzɔ be yewoakpe ɖe ŋuwò naxɔ hehe vevi sia.\nŊusẽ Nyui si Yesu ƒe Nufiafiawo Kpɔna ɖe Ame Dzi\nEsi Zaxeo nye nudzɔlawo ƒe amegã ta la, ezã ɖoƒe si nɔ esi da dzo amewo eye wòba ame dahewo hezu kesinɔtɔ. Gake etrɔ eƒe agbenɔnɔ esi wòwɔ ɖe Yesu ƒe nufiafiawo dzi.—Luka 19:1-10.\nSaul si tso Tarso dzudzɔ Kristotɔwo yome titi eye wòtrɔ zu Kristotɔ, heva zu apostolo Paulo.—Dɔwɔwɔwo 22:6-21; Filipitɔwo 3:4-9.\nKristotɔ siwo nɔ Korinto-hamea me dometɔ aɖewo nye ‘matrewɔlawo, trɔ̃subɔlawo, ahasiwɔlawo, ŋutsu siwo dɔna kple ŋutsuwo, fiafitɔwo, ŋubiãlawo, ahamulawo, dzrewɔlawo, kple adzodalawo tsã.’ Gake esi wova srɔ̃ Kristotɔnyenye vavãtɔ la, ‘wole tsi na wo, wona wo ŋuti kɔ, eye wotso afia na wo le woƒe Aƒetɔ Yesu Kristo ƒe ŋkɔ me.’—Korintotɔwo I, 6:9-11.\nBiblia ate ŋu afia wò alesi nàwɔ agbe nadze edzi na wò\nƉoe Ɖe Amewo Ɖoe Ɖe Amewo Xɔ Hehe Nyuitɔ Kekeake si Li!\nw05 10/15 axa 4-7